qundao/data-zh-poetry huggingface dataset:
关山月二首【其二】
作者：徐陵
朝代：南北朝
体裁：诗

【其二】
月出柳城东，微云掩复通。
苍茫萦白晕，萧瑟带长风。
羌兵烧上郡，胡骑猎云中。
将军拥节起，战士夜鸣弓。
内园逐凉
作者：徐陵
朝代：南北朝

昔有北山北。今余东海东。纳凉高树下。直坐落花中。狭径长无迹。茅斋本自空。提琴就竹筱。酌酒劝梧桐。
内园逐凉
作者：徐陵
朝代：南北朝

昔有北山北，今余东海东。纳凉高树下，直坐落花中。狭径长无迹，茅斋本自空。提琴就竹筱，酌酒劝梧桐。
出自蓟北门行
作者：徐陵
朝代：南北朝

蓟北聊长望。黄昏心独愁。燕山对古剎。代郡隐城楼。屡战桥恒断。长冰堑不流。天云如地阵。汉月带胡秋。渍土泥函谷。挼绳缚凉州。平生燕颔相。会自得封侯。
出自蓟北门行
作者：徐陵
朝代：南北朝

蓟北聊长望，黄昏心独愁。燕山对古刹，代郡隐城楼。屡战桥恒断，长冰堑不流。天云如地阵，汉月带胡秋。渍土泥函谷，挼绳缚凉州。平生燕颔相，会自得封侯。
刘生
作者：徐陵
朝代：南北朝

刘生殊倜傥。任侠遍京华。戚里惊鸣筑。平阳吹怨笳。俗儒排左氏。新室忌汉家。高才被摈压。自古共怜嗟。
刘生
作者：徐陵
朝代：南北朝

刘生殊倜傥，任侠遍京华。戚里惊鸣筑，平阳吹怨笳。俗儒排左氏，新室忌汉家。高才被摈压，自古共怜嗟。
同江詹事登宫城南楼诗
作者：徐陵
朝代：南北朝

元良属上德。率土被中孚。汉幄朝无怠。周门夕复趋。桓经既受业。贺拜且尊儒。壮志谐风雅。高文会斗枢。铿锵叶舞蹈。照烂等琨瑜。沟水惭雄伯。漳川仰大巫。鲍鱼艼入俎。钓鳖匪充厨。叔誉恒词屈。防年岂滥诛。
同江詹事登宫城南楼诗
作者：徐陵
朝代：南北朝

元良属上德，率土被中孚。汉幄朝无怠，周门夕复趋。桓经既受业，贺拜且尊儒。壮志谐风雅，高文会斗枢。铿锵叶舞蹈，炤烂等琨瑜。沟水惭雄伯，漳川仰大巫。鲍鱼宁入俎，钓鳖匪充厨。叔誉恒词屈，防年岂滥诛。
和王舍人送客未还闺中有望诗
作者：徐陵
朝代：南北朝

倡人歌吹罢。对镜览红颜。拭粉留花称。除钗作小鬟。绮灯停不灭。高扉掩未关。良人在何处。光唯见月还。
和王舍人送客未还闺中有望诗
作者：徐陵
朝代：南北朝

倡人歌吹罢，对镜览红颜。拭粉留花称，除钗作小鬟。绮灯停不灭，高扉掩未关。良人在何处，光唯见月还。
和简文帝赛汉高帝庙诗
作者：徐陵
朝代：南北朝

山宫类牛首。汉寝若龙川。玉盌无秋酎。金灯灭夜烟。丹帷迫灵岳。绀席下羣仙。堂虚沛筑响。钗低戚舞妍。何殊后庙里。子建作华篇。
和简文帝赛汉高帝庙诗
作者：徐陵
朝代：南北朝

山宫类牛首，汉寝若龙川。玉碗无秋酎，金灯灭夜烟。丹帷迫灵岳，绀席下群仙。堂虚沛筑响，钗低戚舞妍。何殊后庙里，子建作华篇。
咏日华诗
作者：徐陵
朝代：南北朝

朝晖烂曲池。夕满西陂。复有当昼景。江上铄光仪。时从高浪歇。乍逐细波移。一在雕梁上。讵比扶桑枝。
咏日华诗
作者：徐陵
朝代：南北朝

朝晖烂曲池，夕照满西陂。复有当昼景，江上铄光仪。时从高浪歇，乍逐细波移。一在雕梁上，讵比扶桑枝。
咏柑诗
作者：徐陵
朝代：南北朝

朱实挺江南。苞品擅珍淑。上林杂嘉树。江潭间修竹。万室拟封侯。千株挺荆国。绿叶萋以布。素荣芬且郁。得陈终宴欢。良垂云雨育。
咏柑诗
作者：徐陵
朝代：南北朝

朱实挺江南，苞品擅珍淑。上林杂嘉树，江潭间修竹。万室拟封侯，千株挺荆国。绿叶萋以布，素荣芬且郁。得陈终宴欢，良垂云雨育。
咏织妇诗
作者：徐陵
朝代：南北朝

纤纤运玉指。脉脉正蛾眉。振蹑开交缕。停梭续断丝。檐前初月照。洞户朱帷垂。弄机行掩泪。弥令织素迟。
咏雪诗
作者：徐陵
朝代：南北朝

琼林玄圃叶。桂树日南华。岂若天庭瑞。轻雪带风斜。三晨喜盈尺。六出儛崇花。明朝阙门外。应见海神车。
咏雪诗
作者：徐陵
朝代：南北朝

琼林玄圃叶，桂树日南华。岂若天庭瑞，轻雪带风斜。三晨喜盈尺，六出舞崇花。明朝阙门外，应见海神车。
奉和咏舞诗
作者：徐陵
朝代：南北朝

十五属平阳。因来入建章。主家能教舞。城中巧画妆。低鬟向绮席。举袖拂花黄。烛送空回影。衫传箧里香。当由好留客。故作舞衣长。
奉和咏舞诗
作者：徐陵
朝代：南北朝

十五属平阳，因来入建章。主家能教舞，城中巧画妆。低鬟向绮席，举袖拂花黄。烛送空回影，衫传箧里香。当由好留客，故作舞衣长。
奉和山池诗
作者：徐陵
朝代：南北朝

罗浮无定所。郁岛屡迁移。不觉因风雨。何时入后池。楼台非一势。临翫自多奇。云生对户石。猨挂入櫩枝。
奉和山池诗
作者：徐陵
朝代：南北朝

罗浮无定所，郁岛屡迁移。不觉因风雨，何时入后池。楼台非一势，临玩自多奇。云生对户石，猿挂入櫩枝。
奉和简文帝山斋诗
作者：徐陵
朝代：南北朝

架岭承金阙。飞桥对石梁。竹密山斋冷。荷开水殿香。山花临舞席。冰影照歌床。
奉和简文帝山斋诗
作者：徐陵
朝代：南北朝

架岭承金阙，飞桥对石梁。竹密山斋冷，荷开水殿香。山花临舞席，冰影照歌床。
山斋诗
作者：徐陵
朝代：南北朝

桃源惊往客。鹤峤断来宾。复有风云处。萧条无俗人。山寒微有雪。石路本无尘。竹径蒙笼巧。茅斋结构新。烧香披道记。悬镜厌山神。砌水何年溜。檐桐几度春。云霞一已绝。宁辨汉将秦。
山斋诗
作者：徐陵
朝代：南北朝

桃源惊往客，鹤峤断来宾。复有风云处，萧条无俗人。山寒微有雪，石路本无尘。竹径蒙笼巧，茅斋结构新。烧香披道记，悬镜厌山神。砌水何年溜，檐桐几度春。云霞一已绝，宁辨汉将秦。
山池应令诗
作者：徐陵
朝代：南北朝
体裁：古风

愿子厉风规，归来振羽仪。嗟余今老病，此别空长离。白马君来哭，黄泉我讵知。徒劳脱宝剑，空挂陇头枝。
山池应令诗
作者：徐陵
朝代：南北朝

画舸图仙兽。飞艎挂采斿。榜人事金桨。钓女饰银钩。细萍时带檝。低荷乍入舟。猿啼知谷晚。蝉咽觉山秋。
山池应令诗
作者：徐陵
朝代：南北朝

画舸图仙兽，飞艎挂采斿。榜人事金桨，钓女饰银钩。细萍时带楫，低荷乍入舟。猿啼知谷晚，蝉咽觉山秋。
征虏亭送新安王应令诗
作者：徐陵
朝代：南北朝

凤吹临南浦。神驾饯东平。亭回漳水乘。斾转洛滨笙。地冻斑轮响。风严羽盖轻。烧田云色暗。古树雪花明。歧路一回首。流襟动睿情。
折杨柳
作者：徐陵
朝代：南北朝

袅袅河堤树。依依魏主营。江陵有旧曲。洛下作新声。妾对长杨苑。君登高柳城。春还应共见。荡子太无情。
折杨柳
作者：徐陵
朝代：南北朝

袅袅河堤树，依依魏主营。江陵有旧曲，洛下作新声。妾对长杨苑，君登高柳城。春还应共见，荡子太无情。
斗鸡诗
作者：徐陵
朝代：南北朝

季子聊为戏，陈王欲聘才。花冠已冲力，芥爪复惊媒。斗凤羞衣锦，双鸾耻镜台。陈仓若有信，为觅宝鸡来。
新亭送别应令诗
作者：徐陵
朝代：南北朝

凤吹临伊水。时驾出河梁。野燎村田黑。江秋岸荻黄。隔城闻上鼓。回舟隐去樯。神襟爱远别。流睇极清漳。
新亭送别应令诗
作者：徐陵
朝代：南北朝

凤吹临伊水，时驾出河梁。野燎村田黑，江秋岸荻黄。隔城闻上鼓，回舟隐去樯。神襟爱远别，流睇极清漳。
春情诗
作者：徐陵
朝代：南北朝

风光今旦动。雪色故年残。薄夜迎新节。当垆却晚寒。奇香分细雾。石炭捣轻纨。竹叶裁衣带。梅花奠酒盘。年芳袖里出。春色黛中安。欲知迷下蔡。先将过上兰。
春情诗
作者：徐陵
朝代：南北朝

风光今旦动，雪色故年残。薄夜迎新节，当垆却晚寒。奇香分细雾，石炭捣轻纨。竹叶裁衣带，梅花奠酒盘。年芳袖里出，春色黛中安。欲知迷下蔡，先将过上兰。
春日诗
作者：徐陵
朝代：南北朝

岸烟起暮色。岸水带斜晖。径狭横枝度。帘摇惊燕飞。落花承步履。流涧写行衣。何殊九枝盖。薄暮洞庭归。
杂曲
作者：徐陵
朝代：南北朝

倾城得意已无俦。洞房连阁未消愁。宫中本造鸳鸯殿。为谁新起凤凰楼。绿黛红颜两相发。千娇百念情无歇。舞衫回袖胜春风。歌扇当窗似秋月。碧玉宫妓自翩妍。绛树新声最可怜。张星旧在天河上。从来张姓本连天。二八年时不忧度。旁边得宠谁相妬。立春历日自当新。正月春幡底须故。流苏锦帐挂香囊。织成罗幌隐灯光。只应私将琥珀枕。暝暝来上珊瑚床。
杂曲
作者：徐陵
朝代：南北朝

倾城得意已无俦，洞房连阁未消愁。宫中本造鸳鸯殿，为谁新起凤凰楼。绿黛红颜两相发，千娇百念情无歇。舞衫回袖胜春风，歌扇当窗似秋月。碧玉宫妓自翩妍，绛树新声最可怜。张星旧在天河上，从来张姓本连天。二八年时不忧度，旁边得宠谁相妒。立春历日自当新，正月春幡底须故。流苏锦帐挂香囊，织成罗幌隐灯光。只应私将琥珀枕，暝暝来上珊瑚床。
梅花落
作者：徐陵
朝代：南北朝

对户一株梅。新花落故栽。燕拾还莲井。风吹上镜台。娼家怨思妾。楼上独徘徊。啼看竹叶锦。簪罢未能裁。
梅花落
作者：徐陵
朝代：南北朝

对户一株梅，新花落故栽。燕拾还莲井，风吹上镜台。娼家怨思妾，楼上独徘徊。啼看竹叶锦，簪罢未能裁。
洛阳道一
作者：徐陵
朝代：南北朝

绿柳三春暗。红尘百戏多。东门向金马。南陌接铜驼。华轩翼葆吹。飞盖响鸣珂。潘郎车欲满。无奈掷花何。
洛阳道二
作者：徐陵
朝代：南北朝

洛阳驰道上。春日起尘埃。濯龙望如雾。河桥渡似雷。闻珂知马蹀。傍幰见甍开。相看不得语。密意眼中来。
洛阳道二首
作者：徐陵
朝代：南北朝

绿柳三春暗，红尘百戏多。东门向金马，南陌接铜驼。华轩翼葆吹，飞盖响鸣珂。潘郎车欲满，无奈掷花何。洛阳驰道上，春日起尘埃。濯龙望如雾，河桥渡似雷。闻珂知马蹀，傍幰见甍开。相看不得语，密意眼中来。
洛阳道二首·其一
作者：徐陵
朝代：南北朝

绿柳三春暗，红尘百戏多。东门向金马，南陌接铜驼。华轩翼葆吹，飞盖响鸣珂。潘郎车欲满，无奈掷花何。
洛阳道二首·其二
作者：徐陵
朝代：南北朝

洛阳驰道上，春日起尘埃。濯龙望如雾，河桥渡似雷。闻珂知马蹀，傍幰见甍开。相看不得语，密意眼中来。
秋日别庾正员诗
作者：徐陵
朝代：南北朝

征途愁转旆。连骑惨停镳。朔气凌疎木。江风送上潮。青雀离帆远。朱鸢别路遥。唯有当秋月。夜夜上河桥。
秋日别庾正员诗
作者：徐陵
朝代：南北朝

征途愁转旆，连骑惨停镳。朔气凌疏木，江风送上潮。青雀离帆远，朱鸢别路遥。唯有当秋月，夜夜上河桥。
紫骝马
作者：徐陵
朝代：南北朝

玉镫绣缠鬃。金鞍锦覆幪。风惊尘未起。草浅埒犹空。角弓连两兔。珠弹落双鸿。日斜驰逐罢。连翩还上东。
紫骝马
作者：徐陵
朝代：南北朝

玉镫绣缠鬃，金鞍锦覆幪。风惊尘未起，草浅埒犹空。角弓连两兔，珠弹落双鸿。日斜驰逐罢，连翩还上东。
走笔戏书应令诗
作者：徐陵
朝代：南北朝

此日乍殷勤。相嫌不如春。今宵花烛泪。非是夜迎人。舞席秋来卷。歌筵无数尘。曾经新代故。那恶故迎新。片月窥花簟。轻寒入锦巾。秋来应瘦尽。偏自着腰身。
走笔戏书应令诗
作者：徐陵
朝代：南北朝

此日乍殷勤，相嫌不如春。今宵花烛泪，非是夜迎人。舞席秋来卷，歌筵无数尘。曾经新代故，那恶故迎新。片月窥花簟，轻寒入锦巾。秋来应瘦尽，偏自著腰身。
长安道
作者：徐陵
朝代：南北朝

辇道乘双阙。豪雄被五都。横桥象天汉。法驾应坤图。韩康卖良药。董偃鬻明珠。喧喧拥车骑。非但执金吾。
长安道
作者：徐陵
朝代：南北朝

辇道乘双阙，豪雄被五都。横桥象天汉，法驾应坤图。韩康卖良药，董偃鬻明珠。喧喧拥车骑，非但执金吾。
陇头水
作者：徐陵
朝代：南北朝

别涂耸千仞。离川悬百丈。攒荆夏不通。积雪冬难上。枝交陇底暗。石碍波前响。回首咸阳中。唯言梦时往。
陇头水
作者：徐陵
朝代：南北朝

别涂耸千仞，离川悬百丈。攒荆夏不通，积雪冬难上。枝交陇底暗，石碍波前响。回首咸阳中，唯言梦时往。
陇头水
作者：徐陵
朝代：南北朝

陇头流水急，水急行难渡。半入隗嚣营，傍侵酒泉路。心交赠宝刀，小妇裁纨素。欲知别家久，戎衣今已故。
骢马驱
作者：徐陵
朝代：南北朝

白马号龙驹。雕鞍名镂渠。诸兄二千石。小妇字罗敷。倚端轻扫史。召募击休屠。塞外多风雪。城中绝诏书。空忆长楸下。连蹀复连{？甫}。
骢马驱
作者：徐陵
朝代：南北朝

白马号龙驹，雕鞍名镂渠。诸兄二千石，小妇字罗敷。倚端轻扫史，召募击休屠。塞外多风雪，城中绝诏书。空忆长楸下，连蹀复连？。
骢马驱
作者：徐陵
朝代：南北朝
体裁：古风

白马号龙驹，雕鞍名镂渠。诸兄二千石，小妇字罗敷。倚端轻扫史，召募击休屠。塞外多风雪，城中绝诏书。空忆长楸下，连蹀复连𨁏。
鬬鸡诗
作者：徐陵
朝代：南北朝

季子聊为戏。陈王欲聘才。花冠已冲力。芥爪复惊媒。鬬凤羞衣锦。双鸾耻镜台。陈仓若有信。为觅宝鸡来。
谣
作者：惠化尼
朝代：南北朝

窦行台。去不回。
从军行
作者：戴皓
朝代：南北朝

长安夜刺闺，胡骑白铜鞮。诏书发陇右，召募取关西。剑悬三尺鞘，铠累七重犀。督军鸣战鼓，巡夜数更鞞。侵星出柳塞，际晚入榆溪。秦泾含药鸩，晋火逐飞鸡。通泉开地道，望敌竖云梯。阴山日不暮，长城风自凄。弓寒折锦鞬，马冻滑斜蹄。燕旗竿上脆，羌笛管中嘶。登山试下赵，凭轼且平齐。当今函谷上，唯用一丸泥。
君子行
作者：戴皓
朝代：南北朝

画野依德星，开廛对廉水。接越称交让，连树名君子。数非唯二失，升阶无三止。探甑不疑尘，正冠还避李。寄言蘧伯玉，无为嗟独耻。
咏欲眠诗
作者：戴皓
朝代：南北朝

拂枕薰红帕，回灯复解衣。傍边知夜永，不唤定应归。
度关山
作者：戴皓
朝代：南北朝

昔听陇头吟。平居已流涕。今上关山望。长安树如荠。千里非乡邑。四海皆兄弟。军中大体自相褒。其间得意各分曹。博陵轻侠皆无位。幽州重气本多豪。马衔苜蓿叶。剑莹鸊鹈膏。初征心未习。复值雁飞入。山头看月近。草上知风急。笛喝曲难成。笳繁响还涩。武帝初承平。东伐复西征。蓟门海作堑。榆塞冰为城。催令四校出。倚望三边平。箭服朝来动。刀环临阵鸣。将军一百战。都护五千兵。且决雄雌前利。谁道功名身后事。丈夫意气本自然。来时辞第已闻天。但令此身与命在。不持烽火照甘泉。
月重轮行
作者：戴皓
朝代：南北朝

皇基属明两，副德表重轮。重轮非是晕，桂满自恒春。海珠含更灭，阶蓂翳且新。婕妤比团扇，曹王譬洛神。浮川疑让璧，入户类烧银。从来看顾兔，不曾闻斗麟。北堂岂盈手，西园偏照人。
煌煌京洛行
作者：戴皓
朝代：南北朝

欲知佳丽地，为君陈帝京。由来称侠窟，争利复争名。铸铜门外马，刻石水中鲸。黑龙过饮渭，丹凤俯临城。群公邀郭解，天子问黄琼。诏幸平阳第，骑指伏波营。五侯同拜爵，七贵各垂缨。衣风飘遥起，车尘暗浪生。舞见淮南法，歌闻齐后声。挥金留客坐，馔玉待钟鸣。独有文园客，偏嗟武骑轻。
神仙篇
作者：戴皓
朝代：南北朝

徒闻石为火，未见坂停丸。暂数盈虚月，长随昼夜澜。辞家试学道，逢师得姓韩。阆山金静室，蓬丘银露坛。安平酝仙酒，渤海转神丹。初飞喜退凤，新学法乘鸾。十芒生月脑，六焰起星肝。流琼播疑俗，信玉类阳官。玄都宴晚集，紫府事朝看。谢手今为别，进怜此俗难。
车马行
作者：戴皓
朝代：南北朝

巩洛风尘处，冠盖相填咽。多称魏其冷，竞随田鼢热。轮趣白虎第，珂聚黄金穴。献酒悉葡萄，州言尽飞铁。东都蛇已铸，西山绶应结。朝集类蒸烟，晚至如吹雪。子云尔何事，门巷无车辙。
钓竿
作者：戴皓
朝代：南北朝

试持玄渚钓，暂罢池阳猎。翠羽饰长纶，蕖花装小艓。钩利断莼丝，帆举牵菱叶。聊载前鱼童，还看后舟妾。
金乐歌
作者：房篆
朝代：南北朝

前溪流碧水，后渚映青天。登台临宝镜，开窗对绮钱。玉颜光粉色，罗袖拂金钿。春风散轻蝶，明月映新莲。摘花竞时侣，催指及芳年。
杂诗
作者：施荣泰
朝代：南北朝

赵女修丽姿，燕姬正容饰。妆成桃毁红，黛起草惭色。罗裙数十重，犹轻一蝉翼。不言縠袖轻，专叹风多力。锵佩玉池边，弄笑银台侧。折柳贻目成，采蒲赠心识。来时娇未尽，还去媚何极。
王昭君
作者：施荣泰
朝代：南北朝

垂罗下椒阁，举袖拂胡尘。唧唧抚心叹，蛾眉误杀人。
圣郎曲
作者：无名氏
朝代：南北朝
体裁：诗

左亦不佯佯，右亦不翼翼。
仙人在郎旁，玉女在郎侧。
酒无沙糖味，为他同颜色。
地驱乐歌
作者：无名氏
朝代：南北朝
体裁：诗

月明光光星欲堕，欲来不来早语我。
地驱歌乐辞
作者：无名氏
朝代：南北朝
体裁：诗

青青黄黄，雀石颓唐。槌杀野牛，押杀野羊。
驱羊入谷，白羊在前。老女不嫁，踏地唤天。
侧侧力力，念君无极。枕郎左臂，随郎转侧。
摩捋郎须，看郎颜色。郎不念女，不可与力。
姑恩曲
作者：无名氏
朝代：南北朝
体裁：诗

明姑遵八风，藩霭云日中，前导陆离兽，后从朱鸟麟凤凰。
苕苕山头柏，冬夏叶不衰。独当被天恩，枝叶华葳蕤。
娇女诗
作者：无名氏
朝代：南北朝
体裁：诗

北游临河海，遥望中菰菱。
芙蓉发盛华，渌水清且澄。
弦歌奏声节，仿佛有余音。
蹀躞越桥上，河水东西流。
上有神仙居，下有西流鱼。
行不独自去，三三两两俱。
子夜四时歌·渊冰厚三尺
作者：无名氏
朝代：南北朝
体裁：词

渊冰厚三尺，素雪覆千里。
我心如松柏，君情复何似？
子夜四时歌之夏歌二十首
作者：无名氏
朝代：南北朝
体裁：诗

高堂不作壁，招取四面风。吹欢罗裳开，动侬含笑容。
反复华簟上，屏帐了不施。郎君未可前，等我整容仪。
开春初无欢，秋冬更增凄。共戏炎暑月，还觉两情谐。
春别犹春恋，夏还情更久。罗帐为谁褰，双枕何时有？
叠扇放床上，企想远风来。轻袖拂华妆，窈窕登高台。
含桃已中食，郎赠合欢扇。深感同心意，兰室期相见。
田蚕事已毕，思妇犹苦身。当暑理絺服，持寄与行人。
朝登凉台上，夕宿兰池里。乘月采芙蓉，夜夜得莲子。
暑盛静无风，夏云薄暮起。携手密叶下，浮瓜沉朱李。
郁蒸仲暑月，长啸出湖边。芙蓉始结叶，花艳未成莲。
适见戴青幡，三春已复倾。林鹊改初调，林中夏蝉鸣。
春桃初发红，惜色恐侬擿。朱夏花落去，谁复相寻觅。
昔别春风起，今还夏云浮。路遥日月促，非是我淹留。
青荷盖渌水，芙蓉葩红鲜。郎见欲采我，我心欲怀莲。
四周芙蓉池，朱堂敝无壁。珍簟镂玉床，缱绻任怀适。
赫赫盛阳月，无侬不握扇。窈窕瑶台女，冶游戏凉殿。
春倾桑叶尽，夏开蚕务毕。昼夜理机缚，知欲早成匹。
情知三夏熬，今日偏独甚。香巾拂玉席，共郎登楼寝。
轻衣不重彩，飙风故不凉。三伏何时过，许侬红粉妆。
盛暑非游节，百虑相缠绵。泛舟芙蓉湖，散思莲子间。
子夜四时歌之秋歌十八首
作者：无名氏
朝代：南北朝
体裁：诗

风清觉时凉，明月天色高。佳人理寒服，万结砧杵劳。
清露凝如玉，凉风中夜发。情人不还卧，冶游步明月。
鸿雁搴南去，乳燕指北飞。征人难为思，愿逐秋风归。
开窗秋月光，灭烛解罗裳。合笑帷幌里，举体兰蕙香。
适忆三阳初，今已九秋暮。追逐泰始乐，不觉华年度。
飘飘初秋夕，明月耀秋辉。握腕同游戏，庭含媚素归。
秋夜凉风起，天高星月明。兰房竞妆饰，绮帐待双情。
凉秋开窗寝，斜月垂光照。中宵无人语，罗幌有双笑。
金风扇素节，玉露凝成霜。登高去来雁，惆怅客心伤。
草木不常荣，憔悴为秋霜。今遇泰始世，年逢九春阳。
自从别欢来，何日不相思。常恐秋叶零，无复莲条时。
掘作九州池，尽是大宅里。处处种芙蓉，婉转得莲子。
初寒八九月，独缠自络丝。寒衣尚未了，郎唤侬底为？
秋爱两两雁，春感双双燕。兰鹰接野鸡，雉落谁当见？
仰头看桐树，桐花特可怜。愿天无霜雪，梧子结千年。
白露朝夕生，秋风凄长夜。忆郎须寒服，乘月捣白素。
秋风入窗里，罗帐起飘扬。仰头看明月，寄情千里光。
别在三阳初，望还九秋暮。恶见东流水，终年不西顾。
府君颂
作者：无名氏
朝代：南北朝
体裁：四言诗

时惟府君，克清克明。缉我荒土，人胥乐生。愿寿无疆，以享长龄。
懊侬歌
作者：无名氏
朝代：南北朝
体裁：诗

其一
丝布涩难缝，今侬十指穿。
黄牛细犊车，游戏出孟津。
其二
江中白布帆，乌布礼中帷。
撢如陌上鼓，许是侬欢归。
其三
江陵去扬州，三千三百里。
已行一千三，所有二千在。
其四
寡妇哭城颓，此情非虚假。
相乐不相得，抱恨黄泉下。
其五
内心百际起，外形空殷勤。
既就颓城感，敢言浮花言。
其六
我与欢相怜，约誓底言者。
常欢负情人，郎今果成诈。
其七
我有一所欢，安在深阁里。
桐树不结花，何由得梧子。
其八
长樯铁鹿子，布帆阿那起。
诧侬安在间，一去三千里。
其九
暂薄牛渚矶，欢不下廷板。
水深沾侬衣，白黑何在浣。
其十
爱子好情怀，倾家料理乱。
揽裳未结带，落托行人断。
其十一
月落天欲曙，能得几时眠。
凄凄下床去，侬病不能言。
其十二
发乱谁料理，托侬言相思。
还君华艳去，催送实情来。
其十三
山头草，欢少。
四面风，趋使侬颠倒。
其十四
懊恼奈何许？
夜闻家中论，不得侬与汝。
懊侬歌
作者：无名氏
朝代：南北朝
体裁：诗

我与欢相怜，约誓底言者？常叹负情人，郎今果成诈。
月落天欲曙，能得几时眠。凄凄下床去，侬病不能言。
折杨柳歌辞【其一】
作者：无名氏
朝代：南北朝
体裁：诗

【其一】
上马不捉鞭，反折杨柳枝。
蹀座吹长笛，愁杀行客儿。
折杨柳歌辞【其三】
作者：无名氏
朝代：南北朝
体裁：诗

【其三】
放马两泉泽，忘不著连羁。
担鞍逐马走，何见得马骑。
折杨柳歌辞【其二】
作者：无名氏
朝代：南北朝
体裁：诗

【其二】
腹中愁不乐，愿作郎马鞭。
出入擐郎臂，蹀座郎膝边。
折杨柳歌辞【其五】
作者：无名氏
朝代：南北朝
体裁：诗

【其五】
健儿须快马，快马须健儿。
跸跋黄尘下，然后别雄雌。
折杨柳歌辞【其四】
作者：无名氏
朝代：南北朝
体裁：诗

【其四】
遥看孟津河，杨柳郁婆娑。
我是虏家儿，不解汉儿歌。
敕勒歌
作者：无名氏
朝代：南北朝
体裁：诗

敕勒川，阴山下。天似穹庐，笼盖四野。天苍苍，野茫茫，风吹草低见牛羊。
时人为崔楷语
作者：无名氏
朝代：南北朝
体裁：句

莫𤢒獬。付崔楷。
明下童
作者：无名氏
朝代：南北朝
体裁：诗

走马上前阪，石子弹马蹄。不惜弹马蹄，但惜马上儿。
陈孔骄赭白，路郎乘班骓。徘徊射堂头，望门不欲归。
木兰诗
作者：无名氏
朝代：南北朝
体裁：诗

唧唧复唧唧，木兰当户织。不闻机杼声，唯闻女叹息。
问女何所思，问女何所忆。女亦无所思，女亦无所忆。昨夜见军帖，可汗大点兵，军书十二卷，卷卷有爷名。阿爷无大儿，木兰无长兄，愿为市鞍马，从此替爷征。
东市买骏马，西市买鞍鞯，南市买辔头，北市买长鞭。旦辞爷娘去，暮宿黄河边，不闻爷娘唤女声，但闻黄河流水鸣溅溅。旦辞黄河去，暮至黑山头，不闻爷娘唤女声，但闻燕山胡骑鸣啾啾。
万里赴戎机，关山度若飞。朔气传金柝，寒光照铁衣。将军百战死，壮士十年归。
归来见天子，天子坐明堂。策勋十二转，赏赐百千强。可汗问所欲，木兰不用尚书郎，愿驰千里足，送儿还故乡。
爷娘闻女来，出郭相扶将；阿姊闻妹来，当户理红妆；小弟闻姊来，磨刀霍霍向猪羊。开我东阁门，坐我西阁床。脱我战时袍，著我旧时裳。当窗理云鬓，对镜帖花黄。出门看火伴，火伴皆惊忙：同行十二年，不知木兰是女郎。
雄兔脚扑朔，雌兔眼迷离；双兔傍地走，安能辨我是雄雌？
木兰辞
作者：无名氏
朝代：南北朝
体裁：乐府曲辞

唧唧复唧唧，木兰当户织。不闻机杼声，唯闻女叹息。问女何所思，问女何所忆。女亦无所思，女亦无所忆。昨夜见军帖，可汗大点兵。军书十二卷，卷卷有爷名。阿爷无大儿，木兰无长兄。愿为市鞍马，从此替爷征。东市买骏马，西市买鞍鞯。南市买辔头，北市买长鞭。旦辞爷娘去，暮宿黄河边。不闻爷娘唤女声，但闻黄河流水鸣溅溅。旦辞黄河去，暮至黑山头。不闻爷娘唤女声，但闻燕山胡骑鸣啾啾。万里赴戎机，关山度若飞。朔气传金柝，寒光照铁衣。将军百战死，壮士十年归。归来见天子，天子坐明堂。策勋十二转，赏赐百千强。可汗问所欲，木兰不用尚书郎。愿驰千里足，送儿还故乡。爷娘闻女来，出郭相扶将。阿姊闻妹来，当户理红妆。小弟闻姊来，磨刀霍霍向猪羊。开我东阁门，坐我西阁床。脱我战时袍，着我旧时裳。当窗理云鬓，对镜帖花黄。出门看火伴，火伴皆惊忙。同行十二年，不知木兰是女郎。雄兔脚扑朔，雌兔眼迷离。两兔傍地走，安能辨我是雄雌。
木兰辞
作者：无名氏
朝代：南北朝

唧唧复唧唧，木兰当户织。不闻机杼声，唯闻女叹息。问女何所思，问女何所忆。女亦无所思，女亦无所忆。昨夜见军帖，可汗大点兵，军书十二卷，卷卷有爷名。阿爷无大儿，木兰无长兄，愿为市鞍马，从此替爷征。东市买骏马，西市买鞍鞯，南市买辔头，北市买长鞭。旦辞爷娘去，暮宿黄河边。不闻爷娘唤女声，但闻黄河流水鸣溅溅。旦辞黄河去，暮至黑山头。不闻爷娘唤女声，但闻燕山胡骑鸣啾啾。万里赴戎机，关山度若飞。朔气传金柝，寒光照铁衣。将军百战死，壮士十年归。归来见天子，天子坐明堂。策勋十二转，赏赐百千强。可汗问所欲，木兰不用尚书郎，愿驰千里足，送儿还故乡。爷娘闻女来，出郭相扶将。阿姊闻妹来，当户理红妆。小弟闻姊来，磨刀霍霍向猪羊。开我东阁门，坐我西阁床。脱我战时袍，着我旧时裳。当窗理云鬓，对镜帖花黄。出门看火伴，火伴皆惊忙。同行十二年，不知木兰是女郎。雄兔脚扑朔，雌兔眼迷离。两兔傍地走，安能辨我是雄雌。
欧阳威德政碑铭
作者：无名氏
朝代：南北朝

赫赫宗陈，桓桓鼎臣。千乘建学，五与攸因。盛德斯选，公门日新。崇高惟岳，贶甫生申。去衡移广，迁征自镇。悠悠铜略，藐藐金邻。莫远非督，无恩不宾。三江靡浪，五岭奚尘。式歌式舞，仁哉至仁。公其飨福，于万斯春。
湖就姑曲
作者：无名氏
朝代：南北朝
体裁：诗

赤山湖就头，孟阳二三月，绿蔽贲荇薮。
湖就赤山矶，大姑大湖东，仲姑居湖西。
狐非狐歌
作者：无名氏
朝代：南北朝
体裁：诗

狐非狐，貉非貉，焦梨狗子啮断索。
西洲曲
作者：无名氏
朝代：南北朝
体裁：诗

忆梅下西洲，折梅寄江北。
单衫杏子红，双鬓鸦雏色。
西洲在何处？两桨桥头渡。
日暮伯劳飞，风吹乌臼树。
树下即门前，门中露翠钿。
开门郎不至，出门采红莲。
采莲南塘秋，莲花过人头。
低头弄莲子，莲子清如水。
置莲怀袖中，莲心彻底红。
忆郎郎不至，仰首望飞鸿。
鸿飞满西洲，望郎上青楼。
楼高望不见，尽日栏杆头。
栏杆十二曲，垂手明如玉。
卷帘天自高，海水摇空绿。
海水梦悠悠，君愁我亦愁。
南风知我意，吹梦到西洲。
读曲歌
作者：无名氏
朝代：南北朝
体裁：诗

打杀长鸣鸡，弹去乌臼鸟。愿得连冥不复曙，一年都一晓。
一夕就郎宿，通夜语不息。黄蘖万里路，道苦真无极。
道君曲
作者：无名氏
朝代：南北朝
体裁：诗

中庭有树，自语梧桐，推枝布叶。
采莲童曲【其一】
作者：无名氏
朝代：南北朝
体裁：诗

【其一】
泛舟采菱叶，过摘芙蓉花。
扣楫命童侣，齐声采莲歌。
采莲童曲【其二】
作者：无名氏
朝代：南北朝
体裁：诗

【其二】
东湖扶菰童，西湖采菱芰。
不持歌作乐，为持解愁思。
陇上歌
作者：无名氏
朝代：南北朝
体裁：诗

陇上壮士有陈安，躯干虽小腹中宽，爱养将士同心肝。
骣骢父马铁锻鞍，七尺大刀奋如湍，丈八蛇矛左右盘，十荡十决无当前。
百骑俱出如云浮，追者千万骑悠悠。
战始三交失蛇矛，十骑俱荡九骑留。
弃我骣骢窜岩幽，天降大雨追者休，为我外援而悬头。
西流之水东流河，一去不还奈子何！
阿呼呜呼奈子乎，呜呼阿呼奈子何！
陇头流水歌辞三首【其一】
作者：无名氏
朝代：南北朝
体裁：诗

【其一】
陇头流水，流离山下。念吾一身，飘然旷野。
陇头流水歌辞三首【其三】
作者：无名氏
朝代：南北朝
体裁：诗

【其三】
陇头流水，鸣声幽咽。遥望秦川，心肝断绝。
陇头流水歌辞三首【其二】
作者：无名氏
朝代：南北朝
体裁：诗

【其二】
朝发欣城，暮宿陇头。寒不能语，舌卷入喉。
青雀子歌
作者：无名氏
朝代：南北朝
体裁：诗

可怜青雀子，飞入邺城里。
作巢犹未成，举头失乡里。
寄言与父母，看好新妇子。
过徐君墓诗
作者：无名法师
朝代：南北朝

延陵上国返，枉道访徐公。死生命忽异，欢娱意不同。始往邙山北，聊践平陵东。徒解千金剑，终恨九泉空。日尽荒郊外，烟生松柏中。何言愁寂寞，日暮白杨风。
诗
作者：明少遐
朝代：南北朝

灯花寒不结。
游故苑诗
作者：昙瑗
朝代：南北朝

丹阳松叶少，白水黍苗多。浸淫下客泪，哀怨动民歌。春溪度短葛，秋浦没长莎。麋鹿自腾倚，车骑绝经过。萧条四野望，惆怅将如何。
光华殿侍宴赋竞病韵诗
作者：曹景宗
朝代：南北朝

去时儿女悲，归来笳鼓竞。借问行路人，何如霍去病。
光华殿侍宴赋竞病韵诗
作者：曹景宗
朝代：南北朝
体裁：诗

去时儿女悲，归来笳鼓竞。借问行路人，何如霍去病？
白雪曲
作者：朱孝廉
朝代：南北朝

凝云没霄汉，从风飞且散。联翩下幽谷，徘徊依井干。既兴楚客谣，亦动周王叹。所恨轻寒早，不迨阳春旦。
还东田宅赠朋离诗
作者：朱异
朝代：南北朝

应生背芒说，石子河阳文。虽有遨游美，终非沮溺群。曰余今卜筑，兼以隔嚣纷。池入东陂水，窗引北岩云。槿篱集田鹭，茅檐带野芬。原隰何逦迤，山泽共氛氲。苍苍松树合，耿耿樵路分。朝兴候崖晚，暮坐极林曛。恁高眺虹霓，临下瞰耕耘。岂直娱衰暮，兼得慰殷勤。怀劳犹未弭，独有望夫君。
吴声独曲二首 其一 硕仙歌
作者：朱硕仙
朝代：南北朝

二忆所欢时，缘山破芿荏。山神感侬意，盘石锐锋动。
吴声独曲二首 其二 子尚歌
作者：朱硕仙
朝代：南北朝

暧暧日欲冥，欢骑立踟蹰。太阳犹尚可，且愿停须臾。
吴声独曲二首·硕仙歌
作者：朱硕仙
朝代：南北朝

二忆所欢时，缘山破芿荏。山神感侬意，盘石锐锋动。暧暧日欲冥，欢骑立踟蹰。太阳犹尚可，且愿停须臾。
送别不及赠何殷二记室诗
作者：朱记室
朝代：南北朝

凭轼徒下泪，裁书路已赊。远鼓依林响，连樯倚岸斜。山开云吐气，风愤浪生花。即此余伤别，何论尔望家。二君勖琬琰，无使没泥沙。
别刘孝先诗
作者：朱超
朝代：南北朝

疲痾积未瘳，伏枕倦长愁。复念夜分首，江上值徂秋。阴凝变远色，落叶泛寒流。繁霜积晓缆，轻冰绕夜舟。曳裾出兔苑，引领望龙楼。勿念荆台侧，无为戚情游。
别席中兵诗
作者：朱超
朝代：南北朝

数年共栖息，一旦各联翩。莫论行近远，终是隔山川。长波漫不极，高岫郁相连。急风乱还鸟，轻寒静暮蝉。扁舟已入浪，孤帆渐逼天。停车对空渚，怅望转依然。
咏同心芙蓉诗
作者：朱超
朝代：南北朝

青山丽朝景，玄峰朗夜光。未及清池上，红蕖并出房。日分双蒂影，风合两花香。鱼惊畏莲折，龟上碍荷长。云雨留轻润，草木隐嘉祥。徒歌涉江曲，谁见缉为裳。
咏孤石诗
作者：朱超
朝代：南北朝

侵霞去日近，镇水激流分。对影疑双阙，孤生若断云。遏风静华浪，腾烟起薄曛。虽言近七岭，独立不成群。
咏独栖鸟诗
作者：朱超
朝代：南北朝

河水闻寒已成冻，塞草愁霜悬自衰。可念无端失林鸟，此夜逆风何处归。列网遮山不听度，悬冰绕树滑难依。细石似燕能随雨，片木作鸢犹解机。但令积风多少便，何患有翼不能飞。寄语故林无数鸟，会入群里比毛衣。
咏贫诗
作者：朱超
朝代：南北朝

触途皆可试，惟贫独未安。窗开两片月，霜足一重寒。藁湿铺床冷，荷脆补衣难。若言为客易，推剑与君弹。
咏镜诗
作者：朱超
朝代：南北朝

折药须自插，不用暂临池。当由可怜面，偏与镜相宜。安钗钏独响，刷鬓袖俱移。唯馀心里恨，影中恒不知。
城上乌诗
作者：朱超
朝代：南北朝

朝飞集帝城，犹带夜啼声。近日毛虽煖，闻弦心尚惊。
夜泊巴陵诗
作者：朱超
朝代：南北朝

月夜三江静，云雾四边收。淤泥不通挽，寒浦劣容舟。回风折长草，轻冰断细流。古村空列树，荒戍久无楼。
奉和登百花亭怀荆楚诗
作者：朱超
朝代：南北朝

亭高登望极，春心远近同。莫恨荆台隐，云行不碍空。柳色浮新翠，兰心带浅红。若因鹏举便，重上龙门中。
对雨诗
作者：朱超
朝代：南北朝

当夏苦炎埃，习静对花台。落照依山尽，浮凉带雨来。重云吐飞电，高栋响行雷。洒树轻花发，滴沼细萍开。泛沫萦阶草，奔流起砌苔。无因假轻盖，徒然想上才。
岁晚沈痾诗
作者：朱超
朝代：南北朝

风将夜共静，空与月俱明。烛滴龙犹伏，垆开凤欲惊。叶飞林失影，冰合涧无声。太息兴床念，宁敢离衣行。唯畏残藤尽，不闻桴鼓鸣。
舟中望月
作者：朱超
朝代：南北朝

大江阔千里，孤舟无四邻。唯余故楼月，远近必随人。入风先绕晕，排雾急移轮。若教长似扇，堪拂艳歌尘。
舟中望月诗
作者：朱超
朝代：南北朝

大江阔千里，孤舟无四邻。唯馀故楼月，远近必随人。入风先绕晕，排雾急移轮。若教长似扇，堪拂艳歌尘。
诗
作者：朱超
朝代：南北朝

惟馀故楼月，远近必随之。
赋得荡子行未归诗
作者：朱超
朝代：南北朝

坐楼愁出望，息意不思春。无奈园中柳，寒时已报人。捉梳羞理鬓，挑朱懒向唇。何当上路晚，风吹还骑尘。
赠王僧辩诗
作者：朱超
朝代：南北朝

故人总连率，方舟下汉池。玉节交横映，金铙前后吹。聚图匡汉业，倾产救韩危。昔时明月夜，荫羽切高枝。冲天势已远，控地力先疲。各言献捷后，几处泣生离。
采莲曲
作者：朱超
朝代：南北朝

艳色前后发，缓楫去来迟。看妆碍荷影，洗手畏菱滋。摘除莲上叶，拖出藉中丝。湖里人无限，何日满船时。
咏安仁得果诗
作者：李孝胜
朝代：南北朝

潘岳河边返，情知掷果多。闭甍听不见，无奈识车何。
奉和重适阳关
作者：李昶
朝代：南北朝

衔悲向玉关，垂泪上瑶台。舞阁悬新网，歌梁积故埃。紫庭生绿草，丹墀染碧苔。金扉昼常掩，珠帘夜暗开。方池含水思，芳树结风哀。行雨归将绝，朝云去不回。独有西陵上，松声薄暮来。
陪驾幸终南山诗
作者：李昶
朝代：南北朝

尧盖临河颍，汉跸践华嵩。日旗回北凤，星旆转南鸿。青云过宣曲，先驱背射熊。金桴拂泉底，玉琯吹云中。古辙称难极，新途或易穷。烟生山欲尽，潭净水恒空。交松上连雾，修竹下来风。仙才道无别，灵气法能同。东枣羞朝座，西桃献夜宫。诏令王子晋，出对浮丘公。
紫骝马
作者：李燮
朝代：南北朝

紫燕忽踟蹰，红尘起路隅。圉人移苜蓿，骑士逐蘼芜。三边追黠虏，一鼓定强胡。安用珂为玉，自有汗成珠。
山家闺怨诗
作者：李爽
朝代：南北朝

山中多早梅，荆扉达曙开。竹巾君自折，荷衣谁为裁。行云无处所，人住在阳台。
芳树
作者：李爽
朝代：南北朝
体裁：诗

芳树千株发，摇荡三阳时。
气软来风易，枝繁度鸟迟。
春至花如锦，夏近叶成帷。
欲寄边城客，路远谁能持。
赋得芳树诗
作者：李爽
朝代：南北朝

芳树千株发，摇荡三阳时。气软来风易，枝繁度鸟迟。春至花如锦，夏近叶成帷。欲寄边城客，路远讵能持。
江浦赋诗
作者：李谐
朝代：南北朝

帝献二仪合，黄华千里清。边笳城上响，寒月浦中明。
释奠诗
作者：李谐
朝代：南北朝

沛泽南朝，峒山北面。帝曰师氏，陈牲委奠。神具醉止，薄言嘉宴。
神士赋歌
作者：李谧
朝代：南北朝

周孔重儒教，庄老贵无为。二途虽如异，一是买声儿。生乎意不惬，死名用何施。可心聊自乐，终不为人移。脱寻余志者，陶然正若斯。
咏日诗
作者：李镜远
朝代：南北朝

始临东岳观，俄升若木枝。萍实讵俦彩，合扇且惭规。北林耿初曜，圆窗鉴早曦。照庭馀雪尽，映檐溜滴垂。徘徊匝花树，煜爚满春池。柳阴裁靡靡，帘影复离离。曾泉岂亭舍，桑榆忽在斯。回戈安得中，长绳不可羁。冲情爱景落，清宴惜光驰。温晖徒已荷，深心窃自知。
蝶蝶行
作者：李镜远
朝代：南北朝

青年已布泽，微虫应节欢。朝出南园里，暮依华叶端。菱舟追或易，风池度更难。群飞终不远，还向玉阶兰。
赠亲友
作者：李骞
朝代：南北朝

幽栖多暇日，总驾萃荒坰。南瞻带宫雉，北睇拒畦瀛。流水时将末，悬炭渐云轻。寒风率已厉，秋水寂无声。层阴蔽长野，冻雨暗穷汀。侣浴浮还没，孤飞息且惊。三褫俄终岁，一丸曾未营。闲居同洛涘，归身款武城。稍旅原思藋，坐梦尹勤荆。监河爱斗水，苏子惜馀明。益州达友趣，廷尉辩交情。岂若忻蓬筚，收志偶沈冥。
赠亲友
作者：李骞
朝代：南北朝
体裁：古风

幽栖多暇日，总驾萃荒坰。南瞻带宫雉，北睇拒畦瀛。流水时将末，悬炭渐云轻。寒风率已厉，秋水寂无声。层阴蔽长野，冻雨暗穷汀。侣浴浮还没，孤飞息且惊。三褫俄终岁，一丸曾未营。闲居同洛涘，归身款武城。稍旅原思藋，坐梦尹勤荆。监河爱斗水，苏子惜馀明。益州达友趣，廷尉辩交情。岂若忻蓬荜，收志偶沈冥。
赠明少遐诗
作者：李骞
朝代：南北朝

萧萧风帘举。
诗
作者：杨子华
朝代：南北朝

画牡丹处极分明。
咏舞诗
作者：杨皦
朝代：南北朝

红颜自燕赵，妙妓迈阳阿。就行齐逐唱，赴节暗相和。折腰送馀曲，敛袖待新歌。嚬容生翠羽，曼睇出横波。虽称赵飞燕，比此讵成多。
群公高宴诗
作者：杨训
朝代：南北朝

中郎敷奏罢，司隶坐朝归。开筵引贵客，馔玉对春晖。尘起金吾骑，香逐令君衣。绿酒犀为椀，鸣琴宝作徽。寸阴良可惜，千金本易挥。
群公高宴诗
作者：杨训
朝代：南北朝
体裁：古风

中郎敷奏罢，司隶坐朝归。开筵引贵客，馔玉对春晖。尘起金吾骑，香逐令君衣。绿酒犀为碗，鸣琴宝作徽。寸阴良可惜，千金本易挥。
七夕穿针
作者：柳恽
朝代：南北朝

代马秋不归，缁纨无复绪。迎寒理衣缝，映月抽纤缕。的皪愁睇光，连娟思眉聚。清露下罗衣，秋风吹玉柱。流阴稍已多，馀光亦难取。
七夕穿针诗
作者：柳恽
朝代：南北朝

代马秋不归，缁纨无复绪。迎寒理衣缝，映月抽纤缕。的皪愁睇光，连娟思眉聚。清露下罗衣，秋风吹玉柱。流阴稍已多，馀光欲谁与。
从武帝登景阳楼诗
作者：柳恽
朝代：南北朝

太液沧波起，长杨高树秋。翠华承汉远，雕辇逐风游。
咏席诗
作者：柳恽
朝代：南北朝

照日汀洲际，摇风渌潭侧。虽无独茧轻，幸有青袍色。罗袖少轻尘，象床多丽饰。愿君兰夜饮，佳人时宴息。
咏蔷薇诗
作者：柳恽
朝代：南北朝

当户种蔷薇，枝叶太葳蕤。不摇香已乱，无风花自飞。春闺不能静，开匣理明妃。曲池浮采采，斜岸列依依。或闻好音度，时见衔泥归。且对清酤湛，其馀任是非。
奉和竟陵王经刘瓛墓下诗
作者：柳恽
朝代：南北朝

西河寂高业，北海望清尘。音徽谁与寄，尚德在伊人。遗文重昭晢，绝绪复纷纶。露华尚朝日，兰生无久春。芳猷动渊思，抚轼履高辰。山风起寒木，野雀乱秋榛。垄草时易宿，素轨邈难遵。
度关山
作者：柳恽
朝代：南北朝

长安倡家女，出入燕南垂。惟持德自美，本以容见知。旧闻关山远，何事总金羁。妾心日已乱，秋风鸣细枝。
捣衣诗
作者：柳恽
朝代：南北朝

孤衾引思绪。独枕怆忧端。深庭秋草绿。高门白露寒。思君起清夜。促柱奏幽兰。不怨飞蓬苦。徒伤蕙草残。行役滞风波。游人淹不归。亭皋木叶下。陇首秋云飞。寒园夕鸟集。思牖草虫悲。嗟矣当春服。安见御冬衣。鹤鸣劳永欢。采菉伤时暮。念君方远游。望妾理纨素。秋风吹绿潭。明月悬高树。佳人饰净容。招携从所务。步栏杳不极。离堂肃已扃。轩高夕杵散。气爽夜碪鸣。瑶华随步响。幽兰逐袂生。踟蹰理金翠。容与纳宵清。泛艳回烟彩。渊旋龟鹤文。凄凄合欢袖。冉冉兰麝芬。不怨杼轴苦。所悲千里分。垂泣送行李。倾首迟归云。
捣衣诗
作者：柳恽
朝代：南北朝

孤衾引思绪，独枕怆忧端。深庭秋草绿，高门白露寒。思君起清夜，促柱奏幽兰。不怨飞蓬苦，徒伤蕙草残。役役滞风波，游人淹不归。亭皋木叶下，陇首秋云飞。寒园夕鸟集，思牖草虫悲。嗟矣当春服，安见御冬衣。鹤鸣劳永叹，采菉伤时暮。念君方远游，望妾理纨素。秋风吹绿潭，明月悬高树。佳人饰净容，招携从所务。步栏杳不极，离堂肃已扃。轩高夕杵散，气爽夜砧鸣。瑶华随步响，幽兰逐袂生。踟蹰理金翠，容与纳宵清。泛艳回烟彩，渊旋龟鹤文。凄凄合欢袖，冉冉兰麝芬。不怨杼轴苦，所悲千里分。垂泣送行李，倾首迟归云。
捣衣诗·其一
作者：柳恽
朝代：南北朝

孤衾引思绪，独枕怆忧端。深庭秋草绿，高门白露寒。思君起清夜，促柱奏幽兰。不怨飞蓬苦，徒伤蕙草残。
捣衣诗·其三
作者：柳恽
朝代：南北朝

鹤鸣劳永叹，采菉伤时暮。念君方远游，望妾理纨素。秋风吹绿潭，明月悬高树。佳人饰净容，招携从所务。
捣衣诗·其二
作者：柳恽
朝代：南北朝

役役滞风波，游人淹不归。亭皋木叶下，陇首秋云飞。寒园夕鸟集，思牖草虫悲。嗟矣当春服，安见御冬衣。
捣衣诗·其五
作者：柳恽
朝代：南北朝

泛艳回烟彩，渊旋龟鹤文。凄凄合欢袖，冉冉兰麝芬。不怨杼轴苦，所悲千里分。垂泣送行李，倾首迟归云。
捣衣诗·其四
作者：柳恽
朝代：南北朝

步栏杳不极，离堂肃已扃。轩高夕杵散，气爽夜砧鸣。瑶华随步响，幽兰逐袂生。踟蹰理金翠，容与纳宵清。
杂诗
作者：柳恽
朝代：南北朝

云轻暮色转，草绿晨芳归。山墟罢寒晦，园泽润朝晖。春心多感动，睹物情复悲。自君之去矣，兰堂罢鸣机。徒知游宦是，不念别离非。
江南曲
作者：柳恽
朝代：南北朝

汀洲采白苹，日落江南春。洞庭有归客，潇湘逢故人。故人何不返，春华复应晚。不道新知乐，只言行路远。
江南曲
作者：柳恽
朝代：南北朝

汀洲采白蘋，日落江南春。洞庭有归客，潇湘逢故人。故人何不返，春华复应晚。不道新知乐，只言行路远。
独不见
作者：柳恽
朝代：南北朝

别岛望风台，天渊临水殿。芳草生未积，春花落如霰。出从张公子，还过赵飞燕。奉帚长信宫，谁知独不见。
芳林篇
作者：柳恽
朝代：南北朝

芳林晔兮发朱荣，时既晚兮随风零。随风零兮返无期，安得阳华遗所思。
赠吴均诗三首
作者：柳恽
朝代：南北朝

寒云晦沧洲，奔潮溢南浦。相思白露亭，永望秋风渚。心知别路长，谁谓若燕楚。关候日辽绝，如何附行旅。愿作野飞鸟，飘然自轻举。远游济伊洛，秣马度清漳。邯郸饶美女，艳色含春芳。鼓瑟未成曲，踏屣复翱翔。我本游客子，情爱在淮阳。新知谁不乐，念旧苦人肠。夕宿飞狐关，晨登碛砾坂。形为戎马倦，思逐征旗远。边城秋霰来，寒乡春风晚。始信陇雪轻，渐觉寒云卷。徭役命所当，念子加餐饭。
赠吴均诗三首·其一
作者：柳恽
朝代：南北朝

寒云晦沧洲，奔潮溢南浦。相思白露亭，永望秋风渚。心知别路长，谁谓若燕楚。关候日辽绝，如何附行旅。愿作野飞鸟，飘然自轻举。
赠吴均诗三首·其三
作者：柳恽
朝代：南北朝

夕宿飞狐关，晨登碛砾坂。形为戎马倦，思逐征旗远。边城秋霰来，寒乡春风晚。始信陇雪轻，渐觉寒云卷。徭役命所当，念子加餐饭。
赠吴均诗三首·其二
作者：柳恽
朝代：南北朝

远游济伊洛，秣马度清漳。邯郸饶美女，艳色含春芳。鼓瑟未成曲，踏屣复翱翔。我本游客子，情爱在淮阳。新知谁不乐，念旧苦人肠。
赠吴均诗二首
作者：柳恽
朝代：南北朝

山桃落晚红，野蕨开初紫。云日自清明，苹芷齐霍靡。离念已郁陶，物华复如此。秋风度关陇，楚客奏归音。飒飒避霜叶，离离山塞禽。
赠吴均诗二首·其一
作者：柳恽
朝代：南北朝

山桃落晚红，野蕨开初紫。云日自清明，苹芷齐霍靡。离念已郁陶，物华复如此。
赠吴均诗二首·其二
作者：柳恽
朝代：南北朝

秋风度关陇，楚客奏归音。飒飒避霜叶，离离山塞禽。
起夜来
作者：柳恽
朝代：南北朝

城南断车骑，阁道覆青埃。露华光翠网，月影入兰台。洞房且莫掩，应门或复开。飒飒秋桂响，非君起夜来。
长门怨
作者：柳恽
朝代：南北朝

玉壶夜愔愔，应门重且深。秋风动桂树，流月摇轻阴。绮檐清露溽，网户思虫吟。叹息下兰閤，含愁奏雅琴。何由鸣晓佩，复得抱宵衾。无复金屋念，岂照长门心。
题所居斋柱诗
作者：柳镇
朝代：南北朝

江小不久计，要适暂居心。况念洛阳士，今来归旧林。
初入山作诗
作者：桓法闿
朝代：南北朝

寒谷夜将晨，置赏复寻真。方坛垂密叶，澈水渡朱鳞。杏林虽伏兽，芝田讵俟人。丹成方转石，炉变欲销银。当知胜地远，于此绝嚣尘。
芳林园甘露颂
作者：梁神荐
朝代：南北朝

福以德彰，庆沿业皎。矧兹嘉露，因祥特表。翻润星夕，流甘月晓。奇越彫氛，珍逾素鸟。至道伊融，大化期肇。惟此大化，实感天眷。降液丹墀，飞津绮殿。九服依风，八荒改面。敢述朦词，式旌舞忭。
阳春歌
作者：檀秀才
朝代：南北朝

青春献初岁，白日映雕梁。兰萌犹自短，柳叶未能长。已见花红发，复闻花蕊香。乘紫试游衍，谁知心独伤。
赠李宝诗
作者：段承根
朝代：南北朝

世道衰陵，淳风殆缅。衢交问鼎，路盈访玺。徇竞争驰，天机莫践。不有真宰，榛棘谁剪。于皇我后，重明袭焕。文以息烦，武以静乱。剖蚌求珍，搜岩采干。野无投纶，朝盈逸翰。自昔凉季，林焚渊涸。矫矫公子，鳞羽靡托。灵慧虽奋，袄氛未廓。凤戢昆丘，龙潜玄漠。数不常扰，艰极则夷。奋翼幽裔，翰飞京师。珥蝉紫闼，伏节方畿。弼我王度，庶绩缉熙。自余幽沦，眷参旧契。庶庇馀光，优游卒岁。忻路未淹，离辔已际。顾难分岐，载张载继。闻诸交旧，累圣叠曜。淳源虽漓，民怀余劭。思乐哲人，静以镇躁。蔼彼繁音，和此清调。询下曰文，辩讦曰明。化由礼治，政以宽成。勉崇仁教，播德简刑。倾首景风，迟闻休声。
赠李宝诗
作者：段承根
朝代：南北朝

世道衰陵，淳风殆缅。衢交问鼎，路盈访玺。徇竞争驰，天机莫践。不有真宰，榛棘谁剪。询下曰文，辩讦曰明。化由礼治，政以宽成。勉崇仁教，播德简刑。倾首景风，迟闻休声。
赠李宝诗
作者：段承根
朝代：南北朝
体裁：四言诗

世道衰陵，淳风殆缅。衢交问鼎，路盈访玺。徇竞争驰，天机莫践。不有真宰，榛棘谁剪。（一章）于皇我后，重明袭焕。文以息烦，武以静乱。剖蚌求珍，搜岩采干。野无投纶，朝盈逸翰。（二章）自昔凉季，林焚渊涸。矫矫公子，鳞羽靡托。灵慧虽奋，袄氛未廓。凤戢昆丘，龙潜玄漠。（三章）数不常扰，艰极则夷。奋翼幽裔，翰飞京师。珥蝉紫闼，伏节方畿。弼我王度，庶绩缉熙。（四章）自余幽沦，眷参旧契。庶庇馀光，优游卒岁。忻路未淹，离辔已际。顾难分岐，载张载继。（五章）闻诸交旧，累圣叠曜。淳源虽漓，民怀余劭。思乐哲人，静以镇躁。蔼彼繁音，和此清调。（六章）询下曰文，辩讦曰明。化由礼治，政以宽成。勉崇仁教，播德简刑。倾首景风，迟闻休声。（七章）
宋章庙乐舞歌十五首 其一 肃咸乐
作者：殷淡
朝代：南北朝

彝承孝典，恭事严圣。浃天奉赆，罄壤齐庆。司仪具序，羽容夙彰。芬枝飏烈，黼构周张。助宝奠轩，酎珍充庭。璆县凝会，琄朱伫声。先期选礼，肃若有承。祗对灵祉，皇庆昭膺。
宋章庙乐舞歌十五首 其七 登歌
作者：殷淡
朝代：南北朝

帝容承祀，练时涓日。九重彻关，四灵宾室。肃唱函音，庶旄委佾。休灵告飨，嘉荐尚芬。玉瑚饰列，桂簋昭陈。具司选礼，翼翼振振。
宋章庙乐舞歌十五首 其三 引牲乐
作者：殷淡
朝代：南北朝

维诚洁飨，维孝奠灵。敬芬黍稷，敬涤牺牲。骍茧在豢，载溢载丰。以承宗祀，以肃皇衷。萧芳四举，华火周传。神监孔昭，嘉是柔牷。
宋章庙乐舞歌十五首 其九 章德凯容乐
作者：殷淡
朝代：南北朝

幽瑞浚灵，表彰嫔圣。翊载徽文，敷光崇庆。上纬缠祥，中维饰咏。永属辉猷，联昌景命。
宋章庙乐舞歌十五首 其五 昭夏乐
作者：殷淡
朝代：南北朝

閟宫黝黝，复殿微微。璿除肃炤，釭璧彤辉。黼帟神凝，玉堂严馨。圜火夕耀，方水朝清。金枝委树，翠镫伫县。渟波澄宿，华汉浮天。恭事既夙，虔心有慕。仰降皇灵，俯宁休祚。
宋章庙乐舞歌十五首 其六 永至乐
作者：殷淡
朝代：南北朝

皇朝鬯矣，孝容以昭。銮华羽迾，拂汉涵滈。申申嘉夜，翊翊休朝。行金景送，步玉风韶。师承祀则，肃对禋祧。
宋章庙乐舞歌十五首 其十 昭德凯容乐
作者：殷淡
朝代：南北朝

表灵躔象，缵仪纬风。膺华丹耀，登瑞紫穹。训形霄宇，武彰宸宫。腾芬金会，写德声容。
宋章庙乐舞歌十五首 其十一 宣德凯容乐
作者：殷淡
朝代：南北朝

天枢凝耀，地纽俪辉。联光腾世，炳庆翔机。薰蔼中宇，景躔上微。玉颂镂德，金龠传徽。
宋章庙乐舞歌十五首 其十三 昭夏乐
作者：殷淡
朝代：南北朝

大孝备，盛礼丰。神安留，嘉乐充。旋驾耸，泛青穹。延八虚，辟四空。蔼流景，肃行风。
宋章庙乐舞歌十五首 其十二 嘉胙乐殷淡
作者：殷淡
朝代：南北朝

礼荐洽。福时昌。皇圣膺嘉祐。帝业凝休祥。居极乘景运。宅德瑞中王。澄明临四表。精华延八乡。洞海周声惠。彻宇丽乾光。灵庆缠世祉。鸿烈永无疆。
宋章庙乐舞歌十五首 其十五 休成乐
作者：殷淡
朝代：南北朝

酾醴具登，嘉俎咸荐。飨洽诚陈，礼周乐遍。祝辞罢裸，序容辍县。跸动端庭，銮回严殿。神仪驻景，华汉亭虚。八灵案卫，三祗解途。翠盖耀澄，罼奕凝宸。玉镳息节，金辂怀音。式诚达孝，底心肃感。追凭皇鉴，思承渊范。神锡懋祉，四纬昭明。仰福帝徽，俯齐庶生。
宋章庙乐舞歌十五首 其四 嘉荐乐
作者：殷淡
朝代：南北朝

肇禋戒祀，礼容咸举。六典饬文，九司昭序。牲柔既昭，牺刚既陈。恭涤惟清，敬事惟神。加笾再御，兼俎重荐。节动轩越，声流金县。奕奕閟幄，亹亹严闱。洁诚夕鉴，端服晨晖。圣灵戾止，翊我皇则。上绥四宇，下洋万国。永言孝飨，孝飨有容。傧僚赞列，肃肃雍雍。
宋章庙乐舞歌十五首·其二
作者：殷淡
朝代：南北朝

尊事威仪，辉容昭叙。迅恭神明，粢盛牲俎。肃肃严宫，蔼蔼崇基。皇灵降祉，百祗具司。戒诚望夜，端列承朝。依微昭旦，物色轻宵。鸿庆遐鬯，嘉荐令芳。翊帝明德，永祚流光。
宋章庙乐舞歌十五首·其八
作者：殷淡
朝代：南北朝

裸崇祀典，酎恭孝时。礼无爽物，信靡愧辞。精华孚鬯，诚监昭通。升歌翊节，下管调风。皇心履变，敬明尊亲。大哉孝德，至矣交神。
宋章庙乐舞歌十五首·其十四
作者：殷淡
朝代：南北朝

昭融教，缉风度。恋皇灵，结深慕。解羽县，辍华树。背璇除，端玉辂。流汪濊，庆国步。
宋章庙乐舞歌十五首·肃咸乐
作者：殷淡
朝代：南北朝

彝承孝典，恭事严圣。浃天奉赆，罄壤齐庆。司仪具序，羽容夙彰。芬枝飏烈，黼构周张。助宝奠轩，酎珍充庭。璆县凝会，琄朱伫声。先期选礼，肃若有承。祗对灵祉，皇庆昭膺。尊事威仪，辉容昭叙。迅恭神明，粢盛牲俎。肃肃严宫，蔼蔼崇基。皇灵降祉，百祗具司。戒诚望夜，端列承朝。依微昭旦，物色轻宵。鸿庆遐鬯，嘉荐令芳。翊帝明德，永祚流光。维诚洁飨，维孝奠灵。敬芬黍稷，敬涤牺牲。骍茧在豢，载溢载丰。以承宗祀，以肃皇衷。萧芳四举，华火周传。神监孔昭，嘉是柔牷。肇禋戒祀，礼容咸举。六典饬文，九司昭序。牲柔既昭，牺刚既陈。恭涤惟清，敬事惟神。加笾再御，兼俎重荐。节动轩越，声流金县。奕奕閟幄，亹亹严闱。洁诚夕鉴，端服晨晖。圣灵戾止，翊我皇则。上绥四宇，下洋万国。永言孝飨，孝飨有容。傧僚赞列，肃肃雍雍。閟宫黝黝，复殿微微。璿除肃炤，釭璧彤辉。黼帟神凝，玉堂严馨。圜火夕耀，方水朝清。金枝委树，翠镫伫县。渟波澄宿，华汉浮天。恭事既夙，虔心有慕。仰降皇灵，俯宁休祚。皇朝鬯矣，孝容以昭。銮华羽迾，拂汉涵滈。申申嘉夜，翊翊休朝。行金景送，步玉风韶。师承祀则，肃对禋祧。帝容承祀，练时涓日。九重彻关，四灵宾室。肃唱函音，庶旄委佾。休灵告飨，嘉荐尚芬。玉瑚饰列，桂簋昭陈。具司选礼，翼翼振振。裸崇祀典，酎恭孝时。礼无爽物，信靡愧辞。精华孚鬯，诚监昭通。升歌翊节，下管调风。皇心履变，敬明尊亲。大哉孝德，至矣交神。幽瑞浚灵，表彰嫔圣。翊载徽文，敷光崇庆。上纬缠祥，中维饰咏。永属辉猷，联昌景命。表灵躔象，缵仪纬风。膺华丹耀，登瑞紫穹。训形霄宇，武彰宸宫。腾芬金会，写德声容。天枢凝耀，地纽俪辉。联光腾世，炳庆翔机。薰蔼中宇，景躔上微。玉颂镂德，金龠传徽。酾醴具登，嘉俎咸荐。飨洽诚陈，礼周乐遍。祝辞罢裸，序容辍县。跸动端庭，銮回严殿。神仪驻景，华汉亭虚。八灵案卫，三祗解途。翠盖耀澄，罼奕凝宸。玉镳息节，金辂怀音。式诚达孝，底心肃感。追凭皇鉴，思承渊范。神锡懋祉，四纬昭明。仰福帝徽，俯齐庶生。
咏舞诗
作者：殷芸
朝代：南北朝

斜身含远意，顿足有馀情。方知难再得，所以遂倾城。
细言应令诗
作者：殷钧
朝代：南北朝

泛舟毛滴海，为政蜗牛国。逍遥轻尘上，指辰问南北。
雉子斑
作者：毛处约
朝代：南北朝

春物始芳菲，春雉正相追。涧响连朝雊，花光带锦衣。窜迹时移影，惊媒或乱飞。能使如皋路，相逢巧笑归。
采莲讽
作者：江从简
朝代：南北朝

欲持荷作柱，荷弱不胜梁。欲持荷作镜，荷暗本无光。
和定襄侯楚越衫诗
作者：江伯瑶
朝代：南北朝

裁缝在箧笥，薰鬓带馀香。开著不忍看，一见落千行。
渌水曲
作者：江奂
朝代：南北朝

塘上蒲欲齐，汀洲杜将歇。春心既易荡，春流岂难越。桂棹及晚风，菱江映初月。芳香若可赠，为君步罗袜。
北戍琅邪城诗
作者：江孝嗣
朝代：南北朝

驱马一连翩，日下情不息。芳树似佳人，惆怅余何极。薄暮苦羁愁，终朝伤旅食。丈夫许人世，安得顾心臆。按剑勿复言，谁能耕与织。
离夜诗
作者：江孝嗣
朝代：南北朝

石泉行可照，兰杜向含风。离歌上春日，芳思徒以空。情遽晓云发，心在夕何终。幽琴一罢调，清醑复谁同。
七夕诗
作者：江总
朝代：南北朝

汉曲天榆冷，河边月桂秋。婉娈期今夕，飘飖渡浅流。轮随列宿动，路逐彩云浮。横波翻泻泪，束素反缄愁。此时机杼息，独向红妆羞。
三善殿夜望山灯诗
作者：江总
朝代：南北朝

百花疑吐夜，四照似含春。的的连星出，亭亭向月新。采珠非合浦，赠佩异江滨。若任扶桑路，堪言并日轮。
三日侍宴宣猷堂曲水诗
作者：江总
朝代：南北朝

上巳娱春禊，芳辰喜月离。北宫命箫鼓，南馆列旌麾。绣柱擎飞阁，雕轩傍曲池。醉鱼沈远岫，浮枣漾清漪。落花悬度影，飞丝不碍枝。树动丹楼出，山斜翠磴危。礼周羽爵遍，乐阕光阴移。
东飞伯劳歌
作者：江总
朝代：南北朝

南飞乌鹊北飞鸿，弄玉兰香时会同。谁家可怜出窗牖，春心百媚胜杨柳。银床金屋挂流苏，宝镜玉钗横珊瑚。年时二八新红脸，宜笑宜歌羞更敛。风花一去杳不归，秪为无双惜舞衣。
乌栖曲
作者：江总
朝代：南北朝

桃花春水木兰桡，金羁翠盖聚河桥。陇西上计应行去，城南美人啼著曙。
今日乐相乐
作者：江总
朝代：南北朝

绮殿文雅遒，玳筵欢趣密。郑态逶迤舞，齐弦窈窕瑟。金罍送缥觞，玉井沈朱实。愿此北堂宴，长奉南山日。
侍宴临芳殿诗
作者：江总
朝代：南北朝

钟箭自徘徊，皇堂荐羽杯。桥平疑水落，石迥见山开。林前暝色静，花处近香来。西嵫伤抚夕，北阁滥游陪。
侍宴玄武观诗
作者：江总
朝代：南北朝

诘晓三春暮，新雨百花朝。星宫移渡䍐，天驷动行镳。旆转苍龙阙，尘飞饮马桥。翠观迎斜照，丹楼望落潮。鸟声云里出，树影浪中摇。歌吟奉天咏，未必待闻韶。
侍宴瑶泉殿诗
作者：江总
朝代：南北朝

水亭通枍诣，石路接堂皇。野花不识采，旅竹本无行。雀惊疑欲曙，蝉噪似含凉。何言金殿侧，亟奉瑶池觞。
借刘太常说文诗
作者：江总
朝代：南北朝

刘棻慕子云，许慎询景伯。硕学该虫篆，奇文秀鸟迹。曰余徒下帷，待问垂重席。不诣王充市，聊投班玩籍。三写偏钻研，六书多补益。幽居服药饵，山宇生虚白。留连嗣芳杜，旷荡依泉石。夫君爱满堂，愿言驰下泽。
入摄山栖霞寺诗并序
作者：江总
朝代：南北朝

净心抱冰雪，暮齿逼桑榆。太息波川迅，悲哉人世拘。岁华皆采穫，冬晚共严枯。濯流济八水，开襟入四衢。玆山灵妙合，当与天地俱。石濑乍深浅，崖烟递有无。缺碑横古隧，盘木卧荒涂。行行备履历，步步辚威纡。高僧迹共远，胜地心相符。樵隐各有得，丹青独不渝。遗风伫芳桂，比德喻生刍。寄言长往客，悽然伤鄙夫。
入龙丘岩精舍诗
作者：江总
朝代：南北朝

法堂犹集雁，仙竹几成龙。聊承丹桂馥，远视白云峰。风窗穿石窦，月牖拂霜松。暗谷留征鸟，空林彻夜钟。阴崖未辨色，叠树岂知重。溘此哀时命，吁嗟世不容。无由访詹尹，何去复何从。
关山月
作者：江总
朝代：南北朝

兔月半轮明，狐关一路平。无期从此别，复欲几年行。映光书汉奏，分影照胡兵。流落今如此，长戍受降城。
内殿赋新诗
作者：江总
朝代：南北朝

兔影脉脉照金铺，虬水滴滴泻玉壶。绮翼雕甍迩清汉，虹梁紫柱丽黄图。风高暗绿凋残柳，雨驶芳红湿晚芙。三五二八佳年少，百万千金买歌笑。偏著故人织素诗，愿奏秦声采莲调。织女今夕渡银河，当见新秋停玉梭。
刘生
作者：江总
朝代：南北朝

刘生负意气，长肃且徘徊。高论明秋水，命赏陟春台。干戈倜傥用，笔砚纵横才。置驿无年限，游侠四方来。
别南海宾化侯诗
作者：江总
朝代：南北朝

石关通越井，蒲涧迩灵洲。此地何辽夐，群英逐远游。高才袁彦伯，令誉许文休。悠焉值君子，复此映芳猷。崤函多险涩，星琯壮环周。分歧泣世道，念别伤边秋。断山时结雾，平海若无流。惊鹭一群起，哀猿数处愁。是日送归客，为情自可求。终谢能鸣雁，还同不系舟。其如江海泣，惆怅徒离忧。
别永新侯
作者：江总
朝代：南北朝

送君张掖郡，分悲函谷关。欲知肠断绝，浮云去不还。
别袁昌州诗二首
作者：江总
朝代：南北朝

河梁望陇头，分手路悠悠。徂年惊若电，别日欲成秋。黄鹄飞飞远，青山去去愁。不言云雨散，更似东西流。客子叹途穷，此别异西东。关山嗟坠叶，歧路悯征蓬。别鹤声声远，愁云处处同。
别袁昌州诗二首·其一
作者：江总
朝代：南北朝

河梁望陇头，分手路悠悠。徂年惊若电，别日欲成秋。黄鹄飞飞远，青山去去愁。不言云雨散，更似东西流。
别袁昌州诗二首·其二
作者：江总
朝代：南北朝

客子叹途穷，此别异西东。关山嗟坠叶，歧路悯征蓬。别鹤声声远，愁云处处同。
南越木槿歌
作者：江总
朝代：南北朝
体裁：古风

啼妆梁冀妇，红妆荡子家。若持花并笑，宜笑不宜花。赵女垂金珥，燕姬插宝珈。谁知红槿艳，无因寄狭邪。徒令万里道，攀折自咨嗟。
南还寻草市宅
作者：江总
朝代：南北朝

红颜辞巩洛，白首入轘辕。乘春行故里，徐步采芳荪。径毁悲求仲，林残忆巨源。见桐犹识井，看柳尚知门。花落空难遍，莺啼静易喧。无人访语默，何处叙寒温。百年独如此，伤心岂复论。
南还寻草市宅诗
作者：江总
朝代：南北朝

红颜辞巩洛，白首入轘辕。乘春行故里，徐步采芳荪。径毁悲求仲，林残忆巨源。见桐犹识井，看柳尚知门。花落空难遍，莺啼静易諠。无人访语默，何处叙寒温。百年独如此，伤心岂复论。
卞山楚庙诗
作者：江总
朝代：南北朝

蘋藻祈明德，倚棹息岩阿。忽听晨鸡曙，非复楚宫歌。闲阶薙宿荠，古木断悬萝。帷堂寂易晚，桴鼓自相和。盛祀流百世，英威定几何。
同庾信答林法师诗
作者：江总
朝代：南北朝

客行七十岁，岁暮远徂征。塞云凝不解，陇水冻无声。君看日远近，为忖长安城。
和张记室源伤往诗
作者：江总
朝代：南北朝

小妇当垆夜，夫婿凯归年。正歌千里曲，翻入九重泉。机中未断素，瑟上本留弦。空帐临窗掩，孤灯向壁燃。还悲寒陇曙，松短未生烟。
和衡阳殿下高楼看妓诗
作者：江总
朝代：南北朝

起楼侵碧汉，初日照红妆。弦心艳卓女，曲误动周郎。并歌时转黛，息舞暂分香。挂缨银烛下，莫笑玉钗长。
咏双阙诗
作者：江总
朝代：南北朝

象阙连驰道，天宇照方疏。刻凤栖清汉，图龙入紫虚。屡逢膏露洒，几遇祥烟初。竞言百尺丽，宁方万丈馀。
咏李诗
作者：江总
朝代：南北朝

嘉树春风早，春风花落新。但见成蹊处，几得正冠人。当知露井侧，复与夭桃邻。
咏蝉诗
作者：江总
朝代：南北朝

白露凉风吹，朱明落照移。鸣条噪林柳，流响遍台池。忖声如易得，寻忽却难知。
咏采甘露应诏诗
作者：江总
朝代：南北朝

祥露晓氛氲，上林朝晃朗。千行珠树出，万叶琼枝长。徐轮动仙驾，清晏留神赏。丹水波涛汎，黄山烟雾上。风亭翠旆开，云殿朱弦响。徒知恩礼洽，自怜名实爽。
哭鲁广达诗
作者：江总
朝代：南北朝

黄泉虽抱恨，白日自留名。悲君感义死，不作负恩生。
在陈旦解酲共哭顾舍人诗
作者：江总
朝代：南北朝

独酌一樽酒，高咏七哀诗。何言蒿里别，非复竹林期。阶荒郑公草，户阒董生帷。人随暮槿落，客共晚莺悲。年发两如此，伤心讵几时。
夏日还山庭诗
作者：江总
朝代：南北朝

独于幽栖地，山庭暗女萝。涧渍长低筱，池开半卷荷。野花朝暝落，盘根岁月多。停樽无赏慰，狎鸟自经过。
奉和东宫经故妃旧殿诗
作者：江总
朝代：南北朝

故殿看看冷，空阶步步悲。犹忆窥窗处，还如解佩时。苔生无意早，燕入有言迟。若令归就月，照见不须疑。
妇病行
作者：江总
朝代：南北朝

窈窕怀贞室，风流挟琴妇。唯将角枕卧，自影啼妆久。羞开翡翠帷，懒对蒲萄酒。深悲在缣素，托意忘箕帚。夫婿府中趋，谁能大垂手。
姬人怨
作者：江总
朝代：南北朝

天寒海水惯相知，空床明月不相宜。庭中芳桂憔悴叶，井上疏桐零落枝。寒灯作花羞夜短，霜雁多情恒结伴。非为陇水望秦川，直置思君肠自断。
姬人怨服散篇
作者：江总
朝代：南北朝

薄命夫婿好神仙，逆愁高飞向紫烟。金丹欲成犹百鍊，玉酒新熟几千年。妾家邯郸好轻薄，特忿仙童一丸药。自悲行处绿苔生，何悟啼多红粉落。莫轻小妇狎春风，罗袜也得步河宫。云车欲驾应相待，羽衣未去幸须同。不学箫史还楼上，会逐姮娥戏月中。
宛转歌
作者：江总
朝代：南北朝

七夕天河白露明，八月涛水秋风惊。楼中恒闻哀响曲，塘上复有辛苦行。不解何意悲秋气，直置无秋悲自生。不怨前阶促织鸣，偏愁别路捣衣声。别燕差池自有返，离蝉寂寞讵含情。云聚怀情四望台，月冷相思九重观。欲题芍药诗不成，来采芙蓉花已散。金樽送曲韩娥起，玉柱调弦楚妃叹。翠眉结恨不复开，宝鬓迎秋度前乱。湘妃拭泪洒贞筠，筴药浣衣何处人。步步香飞金薄履，盈盈扇掩珊瑚唇。已言采桑期陌上，复能解佩就江滨。竞入华堂要花枕，争开羽帐奉华茵。不惜独眠前下钓，欲许便作后来薪。后来瞑瞑同玉床，可怜颜色无比方。谁能巧笑特窥井，乍取新声学绕梁。宿处留娇堕黄珥，镜前含笑弄明珰。菤葹摘心心不尽，茱萸折叶叶更芳。已闻能歌洞箫赋，讵是故爱邯郸倡。
宴乐修堂应令诗
作者：江总
朝代：南北朝

肃城通甲观，承华启画堂。北宫降恩赏，西园度羽觞。殊私奉玉裕，终宴在金房。庭晖连树彩，檐影接云光。仙如伊水驾，乐似洞庭张。弹丝命琴瑟，吹竹动笙簧。庸疏滥应阮，衰朽恧连章。
山庭春日诗
作者：江总
朝代：南北朝

洗沐惟五日，栖迟在一丘。古楂横近涧，危石耸前洲。岸绿开河柳，池红照海榴。野花宁待晦，山虫讵识秋。人生复能几，夜烛非长游。
岁暮还宅诗
作者：江总
朝代：南北朝

悒然想泉石，驱驾出城台。玩竹春前笋，惊花雪后梅。青山殊可对，黄卷复时开。长绳岂系日，浊酒倾一杯。
并州羊肠坂诗
作者：江总
朝代：南北朝

三春别帝乡，五月度羊肠。本畏车轮折，翻嗟马骨伤。惊风起朔雁，落照尽胡桑。关山定何许，徒御惨悲凉。
庄周颂
作者：江总
朝代：南北朝
体裁：四言诗

玉洁蒙县，兰薰漆园。丹青可久，雅道斯存。梦中化蝶，水外翔鲲。出俗灵府，师心妙门。垂竿自若，重聘忘言。悠哉天地，共是笼樊。
应诏诗
作者：江总
朝代：南北朝

绿桷朱帘金刻凤，彫梁绣柱玉蟠螭。
庚寅年二月十二日游虎丘山精舍诗
作者：江总
朝代：南北朝

纵棹怜回曲，寻山静见闻。每从芳杜性，须与俗人分。贝塔涵流动，花台偏领芬。蒙茏出檐桂，散漫绕窗云。情幽岂徇物，志远易惊群。何由狎鱼鸟，不愿屈玄纁。
怨诗二首
作者：江总
朝代：南北朝

采桑归路河流深，忆昔相期柏树林。奈许新缣伤妾意，无由故剑动君心。新梅嫩柳未障羞，情去恩移那可留。团扇箧中言不分，纤腰掌上讵胜愁。
怨诗二首·其一
作者：江总
朝代：南北朝

采桑归路河流深，忆昔相期柏树林。奈许新缣伤妾意，无由故剑动君心。
怨诗二首·其二
作者：江总
朝代：南北朝

新梅嫩柳未障羞，情去恩移那可留。团扇箧中言不分，纤腰掌上讵胜愁。
折杨柳
作者：江总
朝代：南北朝

万里音尘绝，千条杨柳结。不悟倡园花，遥同羌岭雪。春心自浩荡，春树聊攀折。共此依依情，无奈年年别。
摄官梁小庙诗
作者：江总
朝代：南北朝

畴昔游依所，今日荐樱时。宪章诚有革，岁月遂难思。故人独之子，官联更在玆。虚檐静暮雀，洞户映光丝。平生复能几，语事必伤悲。
摄山栖霞寺山房夜坐简徐祭酒周尚书并同游群彦诗
作者：江总
朝代：南北朝

澡身事珠戒，非是学金丹。月磴时横枕，云崖宿解鞍。梵宇调心易，禅庭数息难。石涧水流静，山窗叶去寒。君思北阙驾，我惜东都冠。翻愁夜钟尽，同志不盘桓。
新入姬人应令诗
作者：江总
朝代：南北朝

洛浦流风漾淇水，秦楼初日度阳台。玉轶轻轮五香散，金灯夜火百花开。非是妖姬渡江日，定言神女隔河来。来时向月别姮娥，别时清吹悲箫史。数钱拾翠争佳丽，拂红点黛何相似。本持纤腰惑楚宫，暂回舞袖惊吴市。新人羽帐挂流苏，故人网户织蜘蛛。梅花柳色春难遍，情来春去在须臾。不用庭中赋绿草，但愿思著弄明珠。
方镜铭
作者：江总
朝代：南北朝

元枵命巧，仲吕呈祥。金䥴石汉，铜铸丹阳。价珍负局，影丽高堂。图星拟盖，写卦随方。明齐水止，照与天长。增辉兔苑，永侍龙光。
方镜铭
作者：江总
朝代：南北朝
体裁：四言诗

元枵命巧，仲吕呈祥。金镌石汉，铜铸丹阳。价珍负局，影丽高堂。图星拟盖，写卦随方。明齐水止，照与天长。增辉兔苑，永侍龙光。
明庆寺诗
作者：江总
朝代：南北朝

十五诗书日，六十轩冕年。名山极历览，胜地殊留连。幽厓耸绝壁，洞穴泻飞泉。金河知證果，石室乃安禅。夜梵闻三界，朝香彻九天。山阶步皎月，涧户听凉蝉。市朝沾草露，淮海作桑田。何言望钟岭，更复切秦川。
春夜山庭诗
作者：江总
朝代：南北朝

春夜芳时晚，幽庭野气深。山疑刻削意，树接纵横阴。户对忘忧草，池惊旅浴禽。樽中良得性，物外知余心。
春日诗
作者：江总
朝代：南北朝

水苔宜溜色，山樱助落晖。浴鸟沈还戏，飘花度不归。
春日诗
作者：江总
朝代：南北朝
体裁：诗

水苔宜溜色，山樱助落晖。
浴鸟沉还戏，飘花度不归。
杂曲三首
作者：江总
朝代：南北朝

行行春径蘼芜绿，织素那复解琴心。乍惬南阶悲绿草，谁堪东陌怨黄金。红颜素月俱三五，夫婿何在今追虏。关山陇月春雪冰，谁见人啼花照户。殿内一处起金房，并胜馀人白玉堂。珊瑚挂镜临网户，芙蓉作帐照雕梁。房栊宛转垂翠幕，佳丽逶迤隐珠箔。风前花管飏难留，舞处花钿低不落。阳台通梦太非真，洛浦凌波复不新。曲中唯闻张女调，定有同姓可怜人。但愿私情赐斜领，不愿傍人相比并。妾门逢春自可荣，君面未秋何意冷。泰山言应可转移，新宠不信更参差。合欢锦带鸳鸯鸟，同心绮袖连理枝。皎皎新秋明月开，早露飞萤暗里来。鲸灯落花殊未尽，虬水银箭莫相催。非是神女期河汉，别有仙姬入吹台。未眠解著同心结，欲醉那堪连理杯。后宫不惬茱萸芳，夜夜争开苏合房。宝钗翠鬓还相似，朱唇玉面非一行。新人未语言如涩，新宠无前判不臧。愿奉更衣兰麝气，恐君马到自惊香。
杂曲三首·其一
作者：江总
朝代：南北朝

行行春径蘼芜绿，织素那复解琴心。乍惬南阶悲绿草，谁堪东陌怨黄金。红颜素月俱三五，夫婿何在今追虏。关山陇月春雪冰，谁见人啼花照户。
杂曲三首·其三
作者：江总
朝代：南北朝

泰山言应可转移，新宠不信更参差。合欢锦带鸳鸯鸟，同心绮袖连理枝。皎皎新秋明月开，早露飞萤暗里来。鲸灯落花殊未尽，虬水银箭莫相催。非是神女期河汉，别有仙姬入吹台。未眠解著同心结，欲醉那堪连理杯。后宫不惬茱萸芳，夜夜争开苏合房。宝钗翠鬓还相似，朱唇玉面非一行。新人未语言如涩，新宠无前判不臧。愿奉更衣兰麝气，恐君马到自惊香。
杂曲三首·其二
作者：江总
朝代：南北朝

殿内一处起金房，并胜馀人白玉堂。珊瑚挂镜临网户，芙蓉作帐照雕梁。房栊宛转垂翠幕，佳丽逶迤隐珠箔。风前花管飏难留，舞处花钿低不落。阳台通梦太非真，洛浦凌波复不新。曲中唯闻张女调，定有同姓可怜人。但愿私情赐斜领，不愿傍人相比并。妾门逢春自可荣，君面未秋何意冷。
梅花落
作者：江总
朝代：南北朝

腊月正月早惊春，众花未发梅花新。可怜芬芳临玉台，朝攀晚折还复开。长安少年多轻薄，两两共唱梅花落。满酌金卮催玉柱，落梅树下宜歌舞。金谷万株连绮甍，梅花密处藏娇莺。桃李佳人欲相照，摘叶牵花来并笑。杨柳条青楼上轻，梅花色白雪中明。横笛短箫凄复切，谁知柏梁声不绝。
梅花落
作者：江总
朝代：南北朝
体裁：诗

腊月正月早惊春，众花未发梅花新。
可怜芬芳临玉台，朝攀晚折还复开。
长安少年多轻薄，两两共唱梅花落。
满酌金巵催玉柱，落梅树下宜歌舞。
金谷万株连绮甍，梅花密处藏娇莺。
桃李佳人欲相照，摘叶牵花来并笑。
杨柳条青楼上轻，梅花色白雪中明。
横笛短箫凄复切，谁知柏梁声不绝。
梅花落二首
作者：江总
朝代：南北朝

缥色动风香，罗生枝已长。妖姬坠马髻，未插江南珰。转袖花纷落，春衣共有芳。羞作秋胡妇，独采城南桑。胡地少春来，三年惊落梅。偏疑粉蝶散，乍似雪花开。可怜香气歇，可惜风相摧。金铙且莫韵，玉笛幸徘徊。
梅花落二首·其一
作者：江总
朝代：南北朝

缥色动风香，罗生枝已长。妖姬坠马髻，未插江南珰。转袖花纷落，春衣共有芳。羞作秋胡妇，独采城南桑。
梅花落二首·其二
作者：江总
朝代：南北朝

胡地少春来，三年惊落梅。偏疑粉蝶散，乍似雪花开。可怜香气歇，可惜风相摧。金铙且莫韵，玉笛幸徘徊。
横吹曲
作者：江总
朝代：南北朝

箫声凤台曲，洞吹龙钟管。镗鎝渔阳掺，怨抑胡笳断。
洛阳道二首
作者：江总
朝代：南北朝

德阳穿洛水，伊阙迩河桥。仙舟李膺棹，小马王戎镳。杏堂歌吹合，槐路风尘饶。绿珠含泪舞，孙秀彊相邀。小平路四达，长楸听五钟。玉节迎司隶，锦车归濯龙。弦歌声不息，环佩响相从。花障荡舟笑，日映下山逢。
洛阳道二首·其一
作者：江总
朝代：南北朝

德阳穿洛水，伊阙迩河桥。仙舟李膺棹，小马王戎镳。杏堂歌吹合，槐路风尘饶。绿珠含泪舞，孙秀彊相邀。
洛阳道二首·其二
作者：江总
朝代：南北朝

小平路四达，长楸听五钟。玉节迎司隶，锦车归濯龙。弦歌声不息，环佩响相从。花障荡舟笑，日映下山逢。
济黄河
作者：江总
朝代：南北朝

葱山沦外域，盐泽隐遐方。两源分际远，九道派流长。未殚所闻见，无待验词章。留连嗟太史，惆怅践黎阳。导波萦地节，疏气耿天潢。悯周沈用宝，嘉晋肇为梁。
游摄山栖霞寺诗并序
作者：江总
朝代：南北朝

霢霂时雨霁，清和孟夏肇。栖宿绿野中，登顿丹霞杪。敬仰高人德，抗志尘物表。三空豁已悟，万有一何小。始从情所寄，冥期谅不少。荷衣步林泉，麦气凉昏晓。乘风面泠泠，候月临皎皎。烟崖憩古石，云路排征鸟。披径怜森沈，攀条惜杳袅。平生忘是非，朽谢岂矜矫。五净自此涉，六尘庶无扰。
燕燕于飞
作者：江总
朝代：南北朝

二月春晖晖，双燕理毛衣。衔花弄藿蘼，拂叶隐芳菲。或在堂间戏，多从幕上飞。若作仙人履，终向日南归。
秋日侍宴娄苑湖应诏诗
作者：江总
朝代：南北朝

翠渚还銮辂，瑶池命羽觞。千门响云跸，四泽动荣光。玉轴昆池浪，金舟太液张。虹旗照岛屿，凤盖绕林塘。野静重阴阔，淮秋水气凉。雾开楼阙近，日迥烟波长。洛宴谅斯在，镐饮讵能方。朽劣叨荣遇，簪笏奉周行。
秋日新宠美人应令诗
作者：江总
朝代：南北朝

后宫唯闻莫琼树，绝世复有宋容华。皆自争名进女弟，定觉双飞胜荡家。愿并迎春比翼燕，常作照日同心花。闻道艳歌时易调，忖许新恩那久要。翠眉未画自生愁，玉脸含啼还似笑。角枕千娇荐芬香，若使琴心一曲奏。幽兰度曲不可终，阳台梦里自应通。秋树相思一枝绿，为插贱妾两鬟中。
秋日游
作者：江总
朝代：南北朝

灵沼萧条望，游人意绪多。终南云影落，渭北雨声过。蝉噪金堤柳，鹭饮石鲸波。珠来照似月，织处写成河。此时临水叹，非复采莲歌。
秋日登广州城南楼诗
作者：江总
朝代：南北朝

秋城韵晚笛，危榭引清风。远气疑埋剑，惊禽似避弓。海树一边出，山云四面通。野火初烟细，新月半轮空。塞外离群客，颜鬓早如蓬。徒怀建邺水，复想洛阳宫。不及孤飞雁，独在上林中。
答王筠早朝守建阳门开诗
作者：江总
朝代：南北朝

金兔犹悬魄，铜龙欲启扉。三条息行火，百雉照初晖。御沟槐影出，仙掌露光晞。
箫史曲
作者：江总
朝代：南北朝

弄玉秦家女，箫史仙处童。来时兔月满，去后凤楼空。密笑开还敛，浮声咽更通。相期红粉色，飞向紫烟中。
紫骝马
作者：江总
朝代：南北朝

春草正萋萋，荡妇出空闺。识是东方骑，犹带北风嘶。扬鞭向柳市，细蹀上金堤。愿君怜织素，残妆尚有啼。
经始兴广果寺题恺法师山房诗
作者：江总
朝代：南北朝

息舟候香埠，怅别在寒林。竹近交枝乱，山长绝径深。轻飞入定影，落照有疏阴。不见投云状，空留折桂心。
置酒高殿上
作者：江总
朝代：南北朝

三清传旨酒，柏梁奉欢宴。霜云动玉叶，冻水疏金箭。羽籥响钟石，流泉灌金殿。盛时不再得，光景驰如电。
至德二年十一月十二日升德施山斋三宿决定罪福忏悔诗
作者：江总
朝代：南北朝

四知无矫志，二施启幽心。简通避人物，偃息还山林。曲涧停驺响，交枝落幔阴。池台聚冻雪，栏牖噪归禽。石彩无新故，峰形讵古今。大车何杳杳，奔马遂骎骎。何以修六念，虔诚在一音。未泛慈舟远，徒令愿海深。
芳树
作者：江总
朝代：南北朝

朝霞映日殊未妍，珊瑚照水定非鲜。千叶芙蓉讵相似，百枝灯花复羞然。暂欲寄根对沧海，大愿移华侧绮钱。井上桃虫谁可杂，庭中桂蠹岂见怜。
营涅槃忏还涂作诗并序
作者：江总
朝代：南北朝

可否同一贯，生死亦一条。况期灭尽者，岂是俗中要。人道离群怆，冥期出世遥。留连入涧曲，宿昔陟岩椒。石溜冰便断，松霜日自销。向崖云叆叇，出谷雾飘飖。勿言无大隐，归来即市朝。
衡州九日诗
作者：江总
朝代：南北朝
体裁：诗

秋日正凄凄，茅茨复萧瑟。姬人荐初酝，幼子问残疾。园菊抱黄华，庭榴剖珠实。聊以著书情，暂遣他乡日。
诒孔中丞奂诗
作者：江总
朝代：南北朝

我行五岭表，辞乡二十年。闻莺欲动咏，披雾即依然。畴昔同寮寀，今随年代改。借问藏书处，唯君故人在。故人名宦高，霜简肃权豪。谁知怀九叹，徒然泣二毛。步出东郊望，心游江海上。遇物便今古，何为不惆怅。初晴原野开，宿雨润条枚。丛花曙后发，一鸟雾中来。淹留兰蕙苑，吟啸芳菲晚。忘怀静躁间，自觉风尘远。白社聊可依，青山乍采薇。钟牙乃得性，语默岂同归。
诗
作者：江总
朝代：南北朝

恼杀未归客，桃花埙眼醉。
赋咏得琴诗
作者：江总
朝代：南北朝

可怜峄阳木，雕为绿绮琴。田文垂睫泪，卓女弄弦心。戏鹤闻应舞，游鱼听不沈。楚妃幸勿叹，此异丘中吟。
赋得一日成三赋应令诗
作者：江总
朝代：南北朝

副君睿赏遒，清夜北园游。下笔成三赋，传觞对九秋。飞文绮翰采，落纸波涛流。树密寒蝉响，檐暗雀声愁。绿溆明层殿，青山照近楼。此时盛礼物，顾省良若抽。
赋得三五明月满
作者：江总
朝代：南北朝

三五兔辉成，浮阴冷复轻。只轮非战反，团扇少歌声。云前来往色，水上动摇明。况复高楼照，何嗟揽不盈。
赋得携手上河梁应诏诗
作者：江总
朝代：南北朝

早秋天气凉，分手关山长。云愁数处黑，木落几枝黄。鸟归犹识路，流去不知乡。秦川心断绝，何悟是河梁。
赋得汎汎水中凫诗
作者：江总
朝代：南北朝

归凫沸卉同，乱下芳塘中。出没时衔藻，飞鸣忽飏风。浮深或不息，戏广若乘空。春鹦徒有赋，还笑在金笼。
赋得空闺怨诗
作者：江总
朝代：南北朝

荡妻怨独守，卢姬伤独居。瑟上调弦落，机中织素馀。自羞泪无燥，翻觉梦成虚。复嗟长信阁，寂寂往来疏。
赋得谒帝承明庐诗
作者：江总
朝代：南北朝

雾开仁寿殿，云绕承明庐。轮停绀幰引，马度红尘馀。香貂拜黻衮，花绶拂玄除。谒帝升清汉，何殊入紫虚。
赠李駼
作者：江总
朝代：南北朝

上林开宴留连。
赠洗马袁朗别诗
作者：江总
朝代：南北朝

贾谊登朝日，终军对奏年。校文升广内，抚剑入崇贤。奇才殊艳逸，将别更留连。驱车命铙管，拱坐面林泉。池寒稍下雁，木落久无蝉。露浸山扉月，霜开石路烟。高谈无与慰，迟尔报华篇。
赠贺左丞萧舍人诗
作者：江总
朝代：南北朝

輶轩通八表，旌节骛三秦。听歌酬敏对，继好伫行人。贺生思沈郁，萧弟学纷纶。共有笔端誉，皆为席上珍。离群徒悄悄，征旅日駪駪。黄河分太史，一曲悲千里。海内平生亲，中朝流寓士。痛哉悯梁祚，于焉三十祀。钟仪絷不归，盛宪非何已。陇头心断绝，尔为参生死。回首望长安，犹如蜀道难。函关分地轴，华岳接天坛。行旃方境逝，去棹舣江干。芦花霜外白，枫叶水前丹。翔鸥方怯冻，落雁不胜弹。辉辉盛王道，时务婴疲老。九流倦耳目，十年变怀抱。何以敦歧路，凄然缀辞藻。江南有桂枝，塞北无萱草。斗酒未为别，垂堂深自保。
遇长安使寄裴尚书诗
作者：江总
朝代：南北朝
体裁：古风

传闻合浦叶，远向洛阳飞。北风尚嘶马，南冠独不归。去云目徒送，离琴手自挥。秋蓬失处所，春草屡芳菲。太息关山月，风尘客子衣。
释奠诗应令八章
作者：江总
朝代：南北朝

敬逊三德，厥修六艺。师圣发矇，尊儒启滞。若括资羽，如金待砺。雅道聿兴，教学无替。
释奠诗应令八章
作者：江总
朝代：南北朝

敬逊三德，厥修六艺。师圣发矇，尊儒启滞。若括资羽，如金待砺。雅道聿兴，教学无替。希代明王，应期圣主。裁成品物，奄有区宇。篇籍芬场，诗书照府。笼樊七十，驱驭三五。于赫上嗣，毓德元良。崇贤既辟，驰道飞芳。仪刑震象，问望离方。夏戈秋籥，日就月将。肆礼虞庠，弘风阙里。降心下问，劳谦让齿。五方耸听，百辟倾耳。济济耆生，莘莘胄子。閒歌有节，合舞惟恭。阶陈樽篚，庭列笙镛。誉宣四学，业阐三雍。森沉灵宇，依稀神纵。奠馀币久，辰良景暮。黍稷非馨，蘋蘩式昨。崇敬台保，昭彰审谕。翠盖移阴，斑轮徐渡。年灰迭起，星琯环周。春凋树色，日藻川流。雪花迟舞，云叶双抽。雾开金堨，冰销石沟。肃仰鸿化，恭闻盛典。人握悬藜，家藏瑚琏。顾惟朽谢，暮识肤浅。恩谬爵浮，心惭貌㥏。
释奠诗应令八章
作者：江总
朝代：南北朝
体裁：四言诗

敬逊三德，厥修六艺。师圣发矇，尊儒启滞。若括资羽，如金待砺。雅道聿兴，教学无替。（一章）希代明王，应期圣主。裁成品物，奄有区宇。篇籍芬场，诗书照府。笼樊七十，驱驭三五。（二章）于赫上嗣，毓德元良。崇贤既辟，驰道飞芳。仪刑震象，问望离方。夏戈秋籥，日就月将。（三章）肆礼虞庠，弘风阙里。降心下问，劳谦让齿。五方耸听，百辟倾耳。济济耆生，莘莘胄子。（四章）閒歌有节，合舞惟恭。阶陈樽篚，庭列笙镛。誉宣四学，业阐三雍。森沉灵宇，依稀神纵。（五章）奠馀币久，辰良景暮。黍稷非馨，蘋蘩式昨。崇敬台保，昭彰审谕。翠盖移阴，斑轮徐渡。（六章）年灰迭起，星琯环周。春凋树色，日藻川流。雪花迟舞，云叶双抽。雾开金堨，冰销石沟。（七章）肃仰鸿化，恭闻盛典。人握悬藜，家藏瑚琏。顾惟朽谢，暮识肤浅。恩谬爵浮，心惭貌㥏。（八章）
长安道
作者：江总
朝代：南北朝

翠盖承轻雾，金羁照落晖。五侯新拜罢，七贵早朝归。轰轰紫陌上，蔼蔼红尘飞。日暮延平客，风花拂舞衣。
长相思二首杂言
作者：江总
朝代：南北朝

长相思，久离别。征夫去远芳音灭。湘水深，陇头咽。红罗斗帐里，绿绮清弦绝。逶迤百尺楼，愁思三秋结。长相思，久别离。春风送燕入檐窥，暗开脂粉弄花枝。红楼千愁色，玉箸两行垂。心心不相照，望望何由知。
长相思二首杂言·其二
作者：江总
朝代：南北朝

长相思，久别离。春风送燕入檐窥，暗开脂粉弄花枝。红楼千愁色，玉箸两行垂。心心不相照，望望何由知。
闺怨篇
作者：江总
朝代：南北朝

寂寂青楼大道边，纷纷白雪绮窗前。池上鸳鸯不独自，帐中苏合还空然。屏风有意障明月，灯火无情照独眠。辽西水冻春应少，蓟北鸿来路几千。愿君关山及早度，念妾桃李片时妍。蜘蛛作丝满帐中，芳草结叶当行路。红脸脉脉一生啼，黄鸟飞飞有时度。故人虽故昔经新，新人虽新复应故。
闺怨篇·其一
作者：江总
朝代：南北朝

寂寂青楼大道边，纷纷白雪绮窗前。池上鸳鸯不独自，帐中苏合还空然。屏风有意障明月，灯火无情照独眠。辽西水冻春应少，蓟北鸿来路几千。愿君关山及早度，念妾桃李片时妍。
闺怨篇·其二
作者：江总
朝代：南北朝

蜘蛛作丝满帐中，芳草结叶当行路。红脸脉脉一生啼，黄鸟飞飞有时度。故人虽故昔经新，新人虽新复应故。
陇头水二首
作者：江总
朝代：南北朝

陇头万里外，天崖四面绝。人将蓬共转，水与啼俱咽。惊湍自涌沸，古树多摧折。传闻博望侯，苦辛提汉节。雾暗山中日，风惊陇上秋。徒伤幽咽响，不见东西流。无期从此别，更度几年幽。遥闻玉关道，望入杳悠悠。
陇头水二首·其一
作者：江总
朝代：南北朝

陇头万里外，天崖四面绝。人将蓬共转，水与啼俱咽。惊湍自涌沸，古树多摧折。传闻博望侯，苦辛提汉节。
陇头水二首·其二
作者：江总
朝代：南北朝

雾暗山中日，风惊陇上秋。徒伤幽咽响，不见东西流。无期从此别，更度几年幽。遥闻玉关道，望入杳悠悠。
雉子斑
作者：江总
朝代：南北朝

麦垄新秋来，泽雉屡徘徊。依花似协妒，拂草乍惊媒。三春桃照李，二月柳争梅。暂住如皋路，当令巧笑开。
雨雪曲
作者：江总
朝代：南北朝

雨雪隔榆溪，从军度陇西。绕阵看狐迹，依山见马蹄。天寒旗彩坏，地暗鼓声低。漫漫愁云起，苍苍别路迷。
静卧栖霞寺房望徐祭酒诗
作者：江总
朝代：南北朝

绝俗俗无侣，修心心自斋。连崖夕气合，虚宇宿云霾。卧藤新接户，欹石久成阶。树声非有意，禽戏似忘怀。故人市朝狎，心期林壑乖。唯怜对芳杜，可以为吾侪。
骢马驱
作者：江总
朝代：南北朝

长城兵气寒，饮马讵为难。暂解青丝辔，行歇镂衢鞍。白登围转急，黄河冻不乾。万里朝飞电，论功易走丸。
刘生
作者：江晖
朝代：南北朝

五陵多美选，六郡尽良家。刘生代豪荡，标举独荣华。宝剑长三尺，金樽满百花。唯当重意气，何处有骄奢。
雨雪曲
作者：江晖
朝代：南北朝

边城风雪至，游子自心悲。风哀笳弄断，雪暗马行迟。轻生本为国，重气不关私。恐君犹不信，抚剑一扬眉。
宣贵妃挽歌
作者：江智渊
朝代：南北朝

袿襚来尘寂，筵俎竟虚存。云松方霭露，风草已声原。
为傅建康咏红笺诗
作者：江洪
朝代：南北朝

杂彩何足奇，惟红偏作可。灼烁类蕖开，轻明似霞破。镂质卷芳脂，裁花承百和。且传别离心，复是相思里。不值情牵人，岂识风流座。
和新浦侯咏鹤诗
作者：江洪
朝代：南北朝

闲园有孤鹤，摧藏信可怜。宁望春皋下，刷羽玩花钿。何时秋海上，照影弄长川。晓鸣动遥怨，夕唳感孀眠。哀咽芳林右，悯默华池边。犹冀凌云志，万里共翩翩。
和新浦侯斋前竹诗
作者：江洪
朝代：南北朝

本生出高岭，移赏入庭蹊。檀栾拂桂橑，蓊葱傍朱闺。夜条风析析，晓叶露凄凄。箨紫春莺思，筠绿寒蛩啼。不惜凌云茂，遂听群雀栖。愿抽一茎实，试看翔凤来。
咏歌姬诗
作者：江洪
朝代：南北朝

宝镊间珠花，分明靓妆点。薄鬓约微黄，轻红澹铅脸。发言芳已驰，复加兰蕙染。浮声易伤叹，沈唱安而险。孤转忽徘徊，双蛾乍舒敛。不持全示人，半用轻纱掩。
咏美人治妆
作者：江洪
朝代：南北朝

上车畏不妍，顾盻更斜转。大恨画眉长，犹言颜色浅。
咏舞女诗
作者：江洪
朝代：南北朝

腰纤蔑楚媛，体轻非赵姬。映襟阗宝粟，缘肘挂珠丝。发袖已成态，动足复含姿。斜睛若不眄，娇转复迟疑。何惭云鹤起，讵减凤惊时。
咏荷诗
作者：江洪
朝代：南北朝

泽陂有微草，能花复能实。碧叶喜翻风，红英宜照日。移居玉池上，托根庶非失。如何霜露交，应与飞蓬匹。
江行诗
作者：江洪
朝代：南北朝

日没风光静，远山清无云。潮落晚洲出，浪罢沙成文。挟琴上高岸，望月弹明君。去家未千里，断绝怨离群。
渌水曲二首
作者：江洪
朝代：南北朝

潺湲复皎洁，轻鲜自可悦。横使有情禽，照影遂孤绝。尘容不忍饰，临池思客归。谁能别渌水，全取浣罗衣。
渌水曲二首·其一
作者：江洪
朝代：南北朝

潺湲复皎洁，轻鲜自可悦。横使有情禽，照影遂孤绝。
渌水曲二首·其二
作者：江洪
朝代：南北朝

尘容不忍饰，临池思客归。谁能别渌水，全取浣罗衣。
秋风曲三首
作者：江洪
朝代：南北朝

先拂连云台，罢入迎风殿。已折池中荷，复驱檐里燕。孀妇悲四时，况在秋闺内。凄叶留晚蝉，虚庭吐寒菜。北牖风摧树，南篱寒蛩吟。庭中无限月，思妇夜鸣砧。
秋风曲三首·其一
作者：江洪
朝代：南北朝

先拂连云台，罢入迎风殿。已折池中荷，复驱檐里燕。
秋风曲三首·其三
作者：江洪
朝代：南北朝

北牖风摧树，南篱寒蛩吟。庭中无限月，思妇夜鸣砧。
秋风曲三首·其二
作者：江洪
朝代：南北朝

孀妇悲四时，况在秋闺内。凄叶留晚蝉，虚庭吐寒菜。
胡笳曲二首
作者：江洪
朝代：南北朝

藏器欲邀时，年来不相让。红颜征戍儿，白首边城将。落日惨无光，临河独饮马。飋？夕风高，联翩飞雁下。
胡笳曲二首·其一
作者：江洪
朝代：南北朝

藏器欲邀时，年来不相让。红颜征戍儿，白首边城将。
胡笳曲二首·其二
作者：江洪
朝代：南北朝

落日惨无光，临河独饮马。飋？夕风高，联翩飞雁下。
胡笳曲二首·其二
作者：江洪
朝代：南北朝
体裁：古风

落日惨无光，临河独饮马。飋𩗗夕风高，联翩飞雁下。
采菱曲二首
作者：江洪
朝代：南北朝

风生绿叶聚，波动紫茎开。含花复含实，正待佳人来。白日有清风，轻云杂高树。忽然当此时，采菱复相遇。
采菱曲二首·其一
作者：江洪
朝代：南北朝

风生绿叶聚，波动紫茎开。含花复含实，正待佳人来。
采菱曲二首·其二
作者：江洪
朝代：南北朝

白日有清风，轻云杂高树。忽然当此时，采菱复相遇。
云山赞二首·阴长生
作者：江淹
朝代：南北朝

阴君惜灵骨，圭璧讵为宝。日夜名山侧，果得金丹道。忧伤永不至，光颜如碧草。若渡西海时，致意三青鸟。青琴既旷世，绿珠亦绝群。犹不及秦女，十五乘綵云。璧质人不见，琼光俗讵闻。愿使洛灵往，为我道奇芬。
云山赞四首 其三 白云
作者：江淹
朝代：南北朝
体裁：古风

紫烟世不觌，赤鲤庖所捐。白云亦海外，葐蒀起三山。萧瑟玉池上，容裔帝台前。欲知清都里，乘此乃登天。
云山赞四首 其二 阴长生
作者：江淹
朝代：南北朝
体裁：古风

阴君惜灵骨，圭璧讵为宝。日夜名山侧，果得金丹道。忧伤永不至，光颜如碧草。若渡西海时，致意三青鸟。
云山赞四首 其四 秦女
作者：江淹
朝代：南北朝
体裁：古风

青琴既旷世，绿珠亦绝群。犹不及秦女，十五乘綵云。璧质人不见，琼光俗讵闻。愿使洛灵往，为我道奇芬。
从冠军建平王登庐山香炉峯诗
作者：江淹
朝代：南北朝

广成爱神鼎。淮南好丹经。此山具鸾鹤。往来尽仙灵。瑶草正翕赩。玉树信葱青。绛气下萦薄。白云上杳冥。中坐瞰蜿虹。俛伏视流星。不寻遐怪极。则知耳目惊。日落长沙渚。曾阴万里生。藉兰素多意。临风默含情。方学松柏隐。羞逐市井名。幸承光诵末。伏思托后旍。
从冠军建平王登庐山香炉峰诗
作者：江淹
朝代：南北朝

广成爱神鼎，淮南好丹经。此山具鸾鹤，往来尽仙灵。瑶草正翕赩，玉树信葱青。绛气下萦薄，白云上杳冥。中坐瞰蜿虹，俯伏视流星。不寻遐怪极，则知耳目惊。日落长沙渚，曾阴万里生。藉兰素多意，临风默含情。方学松柏隐，羞逐市井名。幸承光诵末，伏思托后旌。
从建平王游纪南城诗
作者：江淹
朝代：南北朝

恭承此嘉惠。末官至南荆。敛袵依光采。端笏奉仁明。再逢绿草合。重见翠云生。江甸知礼富。汉渚闻教清。君王澹以思。树羽望楚城。年积衣剑灭。地远宫馆平。锦帐终寂寞。彩瑟秘音英。丹沙信难学。黄金不可成。迁化每如兹。安用贵空名。流岩惨中怀。凝意方自惊。愿借若木景。长照忧人情。
从建平王游纪南城诗
作者：江淹
朝代：南北朝

恭承此嘉惠，末官至南荆。敛衽依光采，端笏奉仁明。再逢绿草合，重见翠云生。江甸知礼富，汉渚闻教清。君王澹以思，树羽望楚城。年积衣剑灭，地远宫馆平。锦帐终寂寞，彩瑟秘音英。丹沙信难学，黄金不可成。迁化每如兹，安用贵空名。流岩惨中怀，凝意方自惊。愿借若木景，长照忧人情。
从征虏始安王道中诗
作者：江淹
朝代：南北朝

乘笏从帷幕。仄身豫休明。君子未获晏。小人亦自营。结轩首凉野。驱马傃寒城。容裔还乡棹。逶迤去国旌。山气亘百里。山色与云平。乔松日夜竦。红霞旦夕生。徒惭恩厚槩。空抱春施名。仰愿光威远。岁晏返柴荆。
从征虏始安王道中诗
作者：江淹
朝代：南北朝

乘笏从帷幕，仄身豫休明。君子未获晏，小人亦自营。结轩首凉野，驱马傃寒城。容裔还乡棹，逶迤去国旌。山气亘百里，山色与云平。乔松日夜竦，红霞旦夕生。徒惭恩厚概，空抱春施名。仰愿光威远，岁晏返柴荆。
从萧骠骑新亭
作者：江淹
朝代：南北朝

鲵妖毁玉度，虹气岨王猷。上宰轸灵略，宏威肃广谋。绵崄冒戈堞，乘峤架烽楼。燕兵歌越水，代马思吴州。金笳夜一远，明月信悠悠。云色被江出，烟光带海浮。开襟夹苍宇，拓远局溟洲。折日承丹谷，总驾临青丘。仄待飙雾晏，方从畎壑游。
从萧骠骑新亭诗
作者：江淹
朝代：南北朝

鲵妖毁玉度。虹气岨王猷。上宰轸灵略。宏威肃广谋。绵崄冒戈堞。乘峤架烽楼。燕兵歌越水。代马思吴州。金笳夜一远。明月信悠悠。云色被江发。烟光带海浮。开襟夹苍宇。拓远局溟洲。折日承丹谷。总驾临青丘。仄待飚雾晏。方从畎壑游。
伤内弟刘常侍诗
作者：江淹
朝代：南北朝

金璧自蕙质。兰杜信嘉名。丹彩既胜迹。华萼故扬声。伊余方罢秀。叹息向君荣。谁疑春光昃。何遽秋露轻。远心惜近路。促景怨长情。风至衣袖冷。况复蟪蛄鸣。白露㳂汉沼。明月空汉生。长悲离短意。恻切吟空庭。注欷东郊外。流涕北山垧。
伤内弟刘常侍诗
作者：江淹
朝代：南北朝

金璧自蕙质，兰杜信嘉名。丹彩既腾迹，华萼故扬声。伊余方罢秀，叹息向君荣。谁疑春光昃，何遽秋露轻。远心惜近路，促景怨长情。风至衣袖冷，况复蟪蛄鸣。白露沿汉沼，明月空汉生。长悲离短意，恻切吟空庭。注欷东郊外，流涕北山坰。
侍始安王石头城诗
作者：江淹
朝代：南北朝

绪官承盛世。逢恩侍英王。结剑从深景。抚袖逐曾光。暮情郁无已。流望在川阳。平原忽超远。参差见南湘。何如塞北阴。云鸿尽来鸿。擥镜照愁色。徒坐引忧方。山中如未夕。无使桂叶伤。
侍始安王石头城诗
作者：江淹
朝代：南北朝

绪官承盛世，逢恩侍英王。结剑从深景，抚袖逐曾光。暮情郁无已，流望在川阳。平原忽超远，参差见南湘。何如塞北阴，云鸿尽来翔。揽镜照愁色，徒坐引忧方。山中如未夕，无使桂叶伤。
侍始安石头城
作者：江淹
朝代：南北朝

开局绕天邑，襟邑抱尊华。
侍始安石头城
作者：江淹
朝代：南北朝

开局遶天邑。襟邑抱尊华。
冬尽难离和丘长史诗
作者：江淹
朝代：南北朝

閒居深怅怅，飔寒拂中闺。宝礼自千里，缣书果君题。山川吐幽气，云景抱长怀。兹别亦为远，潮澜郁东西。汀皋日惨色，桂暗猿方啼。揽意谁侘傺，屑涕在心乖。杜蘅念无沫，石兰终不暌。冀总岁暮驾，游衍苍山蹊。
冬尽难离和丘长史诗
作者：江淹
朝代：南北朝

闲居深怅怅。飔寒拂中闺。宝礼自千里。缣书果君题。山川吐幽气。云景抱长怀。兹别亦为远。潮澜郁东西。汀皋日惨色。桂闇猿方啼。擥意谁侘憏。屑涕在心乖。杜蘅念无沫。石兰终不暌。冀总岁暮驾。游衍苍山蹊。
刘仆射东山集诗
作者：江淹
朝代：南北朝

萧萧云色滋。惟爱起长思。乔木啸山曲。征鸟怨水湄。共惜玉樽暮。愿是光阴迟。绅裳视绝云。行意方此时。诵饰江皋驾。终从海滨诗。
刘仆射东山集诗
作者：江淹
朝代：南北朝

萧萧云色滋，惟爱起长思。乔木啸山曲，征鸟怨水湄。共惜玉樽暮，愿是光阴迟。绅裳视绝云，衔意方此时。诵饰江皋驾，终从海滨诗。
刘太尉琨伤乱
作者：江淹
朝代：南北朝

皇晋遘阳九，天下横氛雾。秦赵值薄蚀，幽并逢虎据。伊余荷宠灵，感激狥驰骛。虽无六奇术，冀与张韩遇。宁戚扣角歌，桓公遭乃举。荀息冒险难，实以忠贞故。空令日月逝，愧无古人度。饮马出城濠，北望沙漠路。千里何萧条，白日隐寒树。投袂既愤懑，抚枕怀百虑。功名惜未立，玄发已改素。时哉苟有会，治乱惟冥数。
卧疾怨别刘长史诗
作者：江淹
朝代：南北朝

四时煎日夜。玉露催紫荣。始怀走及叹。春意秋方惊。凉草散萤色。衰树敛蝉声。凭景魂且谧。卧堂怨巳生。承君客江潭。先愁鸿雁鸣。吴山饶离袂。楚水多别情。金坚碧不灭。桂华兰有英。无辍代上朝。岂惜镜中明。但见一叶落。哀恨方未平。
卧疾怨别刘长史诗
作者：江淹
朝代：南北朝

四时煎日夜，玉露催紫荣。始怀未及叹，春意秋方惊。凉草散萤色，衰树敛蝉声。凭景魂且谧，卧堂怨巳生。承君客江潭，先愁鸿雁鸣。吴山饶离袂，楚水多别情。金坚碧不灭，桂华兰有英。无辍代上朝，岂惜镜中明。但见一叶落，哀恨方未平。
古意报袁功曹
作者：江淹
朝代：南北朝

从军出陇北，长望阴山云。泾渭各异流，恩情于此分。故人赠宝剑，镂以瑶华文。一言凤独立，再说鸾无群。何得晨风起，悠哉凌翠氛。黄鹄去千里，垂涕为报君。
古意报袁功曹诗
作者：江淹
朝代：南北朝

从军山陇北，长望阴山云。泾渭各异流，恩情于此分。故人赠宝剑，镂以瑶华文。一言凤独立，再说鸾无群。何得晨风起，悠哉凌翠氛。黄鹄去千里，垂涕为报君。
吴中礼石佛诗
作者：江淹
朝代：南北朝

幻生太浮诡。长思多沉疑。疑思不惭照。诡生宁尽时。敬承积劫下。金光铄海湄。火宅敛焚炭。药草匝惠滋。常愿乐此道。诵经空山坻。禅心暮不杂。寂行好无私。轩骑久已诀。亲爱不留迟。忧伤漫漫情。灵意终不淄。誓寻青莲果。永入梵庭期。
吴中礼石佛诗
作者：江淹
朝代：南北朝

幻生太浮诡，长思多沈疑。疑思不惭炤，诡生宁尽时。敬承积劫下，金光铄海湄。火宅敛焚炭，药草匝惠滋。常愿乐此道，诵经空山坻。禅心暮不杂，寂行好无私。轩骑久已诀，亲爱不留迟。忧伤漫漫情，灵意终不淄。誓寻青莲果，永入梵庭期。
咏美人春游诗
作者：江淹
朝代：南北朝

江南二月春。东风转绿苹。不知谁家子。看花桃李津。白雪凝琼貌。明珠点绛唇。行人咸息驾。争拟洛川神。
咏美人春游诗
作者：江淹
朝代：南北朝
体裁：诗

江南二月春，东风转绿蘋。不知谁家子，看花桃李津。白雪凝琼貌，明珠点绛唇。行人咸息驾，争拟洛川神。
外兵舅夜集诗
作者：江淹
朝代：南北朝

丹林一叶旧。碧草从此空。烟光拂夜色。华舟荡秋风。敛意怅何已。极望情思中。瑶澜寂以晏。若采能几终。暮心亦谁寄。江皋桂有丛。
外兵舅夜集诗
作者：江淹
朝代：南北朝

丹林一叶旧，碧草从此空。烟光拂夜色，华舟荡秋风。敛意怅何已，极望情思中。瑶澜寂以晏，若采能几终。暮心亦谁寄，江皋桂有丛。
奏宣列之乐歌舞
作者：江淹
朝代：南北朝

殷崇配天。周尊明祀。瑞合汾阴。庆同泰畤。青幕云舒。丹殿霞起。二曜惟新。五精告始。于以享之。景福是履。
奏宣列之乐歌舞
作者：江淹
朝代：南北朝

殷崇配天，周尊明祀。瑞合汾阴，庆同泰畤。青幕云舒，丹殿霞起。二曜惟新，五精告始。于以享之，景福是履。
学魏文帝诗
作者：江淹
朝代：南北朝

西北有浮云。缭绕华阴山。惜哉时不遇。入夜值霜寒。秋风聒地起。吹我至幽燕。幽燕非我国。窈窕为谁贤。少年歌且止。歌声断客子。
学魏文帝诗
作者：江淹
朝代：南北朝

西北有浮云，缭绕华阴山。惜哉时不遇，入夜值霜寒。秋风聒地起，吹我至幽燕。幽燕非我国，窈窕为谁贤。少年歌且止，歌声断客子。
寄丘三公诗
作者：江淹
朝代：南北朝

昔我学冠剑。逢君在三川。何意风雨激。一诀异东西。菊秀空应夺。兰芳几时坚。常恐握手毕。黯如光绝天。安得明月珠。擥涕寄吴山。
寄丘三公诗
作者：江淹
朝代：南北朝

昔我学冠剑，逢君在三川。何意风雨激，一诀异东西。菊秀空应夺，兰芳几时坚。常恐握手毕，黯如光绝天。安得明月珠，揽涕寄吴山。
就谢主簿宿诗
作者：江淹
朝代：南北朝

季月寒气重。滋兰错无芳。北风漂夜色。河凝暠如霜。怅哉心神晚。烛灭此深堂。芰衣如可赠。宁湿岨云梁。
就谢主簿宿诗
作者：江淹
朝代：南北朝

季月寒气重，滋兰错无芳。北风漂夜色，河凝皓如霜。怅哉心神晚，烛灭此深堂。芰衣如可赠，宁湿岨云梁。
山中楚辞
作者：江淹
朝代：南北朝

予将礼于太一。
乃雄剑兮玉钩。
日华粲于芳阁。
月金披于翠楼。
舞燕赵之上色。
激河淇之名讴。
荐西海之异品。
倾东岳之庶羞。
乘鱼文兮锦质。
要灵人兮中州。
山中楚辞
作者：江淹
朝代：南北朝

桂之生兮山之峦。
纷可爱兮柯团团。
溪崎嶬兮石架阻。
𱃖𱃙兮木道寒。
烟色闭兮乔木桡。
岚气闇兮幽篁难。
忌蟪蛄之蚤吟。
惜王孙之晚还。
信于邑兮白露。
方夭病兮秋兰。
山中楚辞
作者：江淹
朝代：南北朝

石簁簁兮蔽日。
雪叠叠兮薄树。
车萧条兮山逼。
舟容与兮水路。
愍晨夜之摧挫。
感春秋之欲暮。
征夫辍而在位。
御者局而载顾。
山中楚辞六首·其二
作者：江淹
朝代：南北朝

予将礼于太一，乃雄剑兮玉钩。日华粲于芳阁，月金披于翠楼。舞燕赵之上色，激河淇之名讴。荐西海之异品，倾东岳之庶羞。乘鱼文兮锦质，要灵人兮中州。
山中楚辞六首·其二
作者：江淹
朝代：南北朝

予将礼于太一，乃雄剑兮玉钩。日华粲于芳阁，月金披于翠楼。舞燕赵之上色，激河淇之名讴。荐西海之异品，倾东岳之庶羞。乘鱼文兮锦质，要灵人兮中州。石筛筛兮蔽日，雪叠叠兮薄树。车萧条兮山逼，舟容与兮水路。悯晨夜之摧挫，感春秋之欲暮。征夫辍而在位，御者局而载顾。
山中楚辞六首·其五
作者：江淹
朝代：南北朝

石筛筛兮蔽日，雪叠叠兮薄树。车萧条兮山逼，舟容与兮水路。悯晨夜之摧挫，感春秋之欲暮。征夫辍而在位，御者局而载顾。
山中楚辞六首·其四
作者：江淹
朝代：南北朝

桂之生兮山之峦。纷可爱兮柯团团。溪崎嶬兮石架阻。䬀䬟飕兮木道寒。烟色闭兮乔木桡。岚气暗兮幽篁难。忌蟪蛄之蚤吟。惜王孙之晚还。信于邑兮白露。方夭病兮秋兰。
应刘豫章别诗
作者：江淹
朝代：南北朝

清尘播峤岫。远□被修□。□□□□代。高行乃厉天。俗态擥明懋。散□□才贤。裂□□□□。分□□尧甸。于时秋永永。江汉起残烟。猎猎风剪树。飒飒露伤莲。霞出海中云。水发江上泉。浸淫泉怀浦。泛滥云辞山。洲渚一扬袂。殒意元气前。愿效卷施草。春华冬复坚。
应刘豫章别诗
作者：江淹
朝代：南北朝

清尘播峤岫，远□被修□。□□□□代，高行乃厉天。俗态揽明懋，散□□才贤。裂□□□□，分□□尧甸。于时秋永永，江汉起残烟。猎猎风剪树，飒飒露伤莲。霞出海中云，水发江上泉。浸淫泉怀浦，泛滥云辞山。洲渚一扬袂，殒意元气前。愿效卷施草，春华冬复坚。
应谢主簿骚体
作者：江淹
朝代：南北朝

山棂静兮悲凝凉。涧轩掩兮酒涵霜。曾风激兮绿苹断。积石闭兮紫苔伤。芝原寂少色。筠庭黯无光。沐予冠于极浦。驰予佩兮江阳。吊秋冬之已暮。忧与忧兮不忘。使杜蘅可剪而弃。夫何贵于芬芳。
应谢主簿骚体
作者：江淹
朝代：南北朝

山棂静兮悲凝凉。涧轩掩兮酒涵霜。曾风激兮绿苹断。积石闭兮紫苔伤。芝原寂少色。筠庭黯无光。沐予冠于极浦。驰予佩兮江阳。吊秋冬之已暮。忧与忧兮不忘。使杜蘅可翦而弃。夫何贵于芬芳。
当春四韵同□左丞诗
作者：江淹
朝代：南北朝

雷萌山中草。云煦江上花。流烟漾璇景。轻风泛凌霞。我有幽兰念。衔意瞩里斜。友人殊未还。独慰檐前华。
当春四韵同□左丞诗
作者：江淹
朝代：南北朝

雷萌山中草，云煦江上花。流烟漾璇景，轻风泛凌霞。我有幽兰念，衔意瞩里斜。友人殊未还，独慰檐前华。
征怨诗
作者：江淹
朝代：南北朝

荡子从征久。凤楼箫管闲。独枕凋云鬓。孤灯损玉颜。何日边尘净。庭前征马还。
征怨诗
作者：江淹
朝代：南北朝

荡子从征久，凤楼箫管闲。独枕凋云鬓，孤灯损玉颜。何日边尘净，庭前征马还。
悼室人
作者：江淹
朝代：南北朝

秋至捣罗纨，泪满未能开。风光肃入户，月华为谁来？结眉向蛛网，沥思视青苔。鬓局将成葆，带减不须摧。我心若涵烟，葐蒀满中怀。
悼室人诗
作者：江淹
朝代：南北朝

二妃丽潇湘。
一有乍一无。
佳人承云气。
无下此幽都。
当追帝女迹。
出入泛灵舆。
掩映金渊侧。
游豫碧山隅。
暧然时将罢。
临风返故居。
悼室人诗
作者：江淹
朝代：南北朝

佳人永暮矣。隐忧遂历兹。宝烛夜无华。金镜昼恒微。桐叶生绿水。雾天流碧滋。蕙弱芳未空。兰深鸟思时。湘醽徒有酌。意塞不能持。
悼室人诗
作者：江淹
朝代：南北朝

夏云多杂色。
红光铄蕤鲜。
苒弱屏风草。
潭拖曲池莲。
黛叶鉴深水。
丹华香碧烟。
临彩方自吊。
擥气以伤然。
命知悲不绝。
恒如注海泉。
悼室人诗
作者：江淹
朝代：南北朝

杼悲情虽滞。
送往意所知。
空座几时设。
虚帷无久垂。
暮气亦何劲。
严风照天涯。
梦寐无端际。
𢠵恍有分离。
意念每失乖。
徒见四时亏。
悼室人诗
作者：江淹
朝代：南北朝

牕尘岁时阻。
闺芜日夜深。
流黄夕不织。
宁闻梭杼音。
凉霭漂虚座。
清香荡空琴。
蜻引知寂寥。
蛾飞测幽阴。
乃抱生死悼。
岂伊离别心。
悼室人诗
作者：江淹
朝代：南北朝

神女色姱丽。
乃出巫山湄。
逶迤罗袂下。
鄣日望所思。
佳人独不然。
户牖绝锦綦。
感此增婵娟。
屑屑涕自滋。
清光澹且减。
低意守空帷。
悼室人诗
作者：江淹
朝代：南北朝

秋至捣罗纨。
泪满未能开。
风光肃入户。
月华为谁来。
结眉向珠网。
沥思视青苔。
鬂局将成葆。
带减不须摧。
我心若涵烟。
葐蒀满中怀。
悼室人诗
作者：江淹
朝代：南北朝

适见叶萧条。
已复花庵郁。
帐里春风荡。
檐前还燕拂。
垂涕视去景。
摧心向徂物。
今悲辄流涕。
昔欢常飘忽。
幽情一不弭。
守叹谁能慰。
悼室人诗
作者：江淹
朝代：南北朝

颢颢气薄暮。
䔩䔩清衾单。
阶前水光裂。
树上雪花团。
庭鹤哀以立。
云鸡肃且寒。
方东有苦泪。
承夜非膏兰。
从此永黯削。
萱叶焉能宽。
悼室人诗
作者：江淹
朝代：南北朝

驾言出游衍。
冀以涤心胸。
复值烟雨散。
清阴带山浓。
素沙匝广岸。
雄虹冠尖峯。
出风舞森桂。
落日暧圆松。
还结生不念。
楚客独无容。
悼室人诗十首
作者：江淹
朝代：南北朝

佳人永暮矣，隐忧遂历兹。宝烛夜无华，金镜昼恒微。桐叶生绿水，雾天流碧滋。蕙弱芳未空，兰深鸟思时。湘醽徒有酌，意塞不能持。适见叶萧条，已复花庵郁。帐里春风荡，檐前还燕拂。垂涕视去景，摧心向徂物。今悲辄流涕，昔欢常飘忽。幽情一不弭，守叹谁能慰。夏云多杂色，红光铄蕤鲜。苒弱屏风草，潭拖曲池莲。黛叶鉴深水，丹华香碧烟。临彩方自吊，揽气以伤然。命知悲不绝，恒如注海泉。驾言出游衍，冀以涤心胸。复值烟雨散，清阴带山浓。素沙匝广岸，雄虹冠尖峰。出风舞森桂，落日暧圆松。还结生不念，楚客独无容。秋至捣罗纨，泪满未能开。风光肃入户，月华为谁来。结眉向珠网，沥思视青苔。鬓局将成葆，带减不须摧。我心若函烟，葐蒀满中怀。窗尘岁时阻，闺芜日夜深。流黄夕不织，宁闻梭杼音。凉霭漂虚座，清香荡空琴。蜻引知寂寥，蛾飞测幽阴。乃抱生死悼，岂伊离别心。颢颢气薄暮，蔌蔌清衾单。阶前水光裂，树上雪花团。庭鹤哀以立，云鸡肃且寒。方东有苦泪，承夜非膏兰。从此永黯削，萱叶焉能宽。杼悲情虽滞，送往意所知。空座几时设，虚帷无久垂。暮气亦何劲，严风照天涯。梦寐无端际，惝恍有分离。意念每失乖，徒见四时亏。神女色姱丽，乃出巫山湄。逶迤罗袂下，鄣日望所思。佳人独不然，户牖绝锦綦。感此增婵娟，屑屑涕自滋。清光澹且减，低意守空帷。二妃丽潇湘，一有乍一无。佳人承云气，无下此幽都。当追帝女迹，出入泛灵舆。掩映金渊侧，游豫碧山隅。暧然时将罢，临风返故居。
悼室人诗十首·其一
作者：江淹
朝代：南北朝

佳人永暮矣，隐忧遂历兹。宝烛夜无华，金镜昼恒微。桐叶生绿水，雾天流碧滋。蕙弱芳未空，兰深鸟思时。湘醽徒有酌，意塞不能持。
悼室人诗十首·其七
作者：江淹
朝代：南北朝

颢颢气薄暮，蔌蔌清衾单。阶前水光裂，树上雪花团。庭鹤哀以立，云鸡肃且寒。方东有苦泪，承夜非膏兰。从此永黯削，萱叶焉能宽。
悼室人诗十首·其三
作者：江淹
朝代：南北朝

夏云多杂色，红光铄蕤鲜。苒弱屏风草，潭拖曲池莲。黛叶鉴深水，丹华香碧烟。临彩方自吊，揽气以伤然。命知悲不绝，恒如注海泉。
悼室人诗十首·其九
作者：江淹
朝代：南北朝

神女色姱丽，乃出巫山湄。逶迤罗袂下，鄣日望所思。佳人独不然，户牖绝锦綦。感此增婵娟，屑屑涕自滋。清光澹且减，低意守空帷。
悼室人诗十首·其二
作者：江淹
朝代：南北朝

适见叶萧条，已复花庵郁。帐里春风荡，檐前还燕拂。垂涕视去景，摧心向徂物。今悲辄流涕，昔欢常飘忽。幽情一不弭，守叹谁能慰。
悼室人诗十首·其五
作者：江淹
朝代：南北朝

秋至捣罗纨，泪满未能开。风光肃入户，月华为谁来。结眉向珠网，沥思视青苔。鬓局将成葆，带减不须摧。我心若函烟，葐蒀满中怀。
悼室人诗十首·其八
作者：江淹
朝代：南北朝

杼悲情虽滞，送往意所知。空座几时设，虚帷无久垂。暮气亦何劲，严风照天涯。梦寐无端际，惝恍有分离。意念每失乖，徒见四时亏。
悼室人诗十首·其六
作者：江淹
朝代：南北朝

窗尘岁时阻，闺芜日夜深。流黄夕不织，宁闻梭杼音。凉霭漂虚座，清香荡空琴。蜻引知寂寥，蛾飞测幽阴。乃抱生死悼，岂伊离别心。
悼室人诗十首·其十
作者：江淹
朝代：南北朝

二妃丽潇湘，一有乍一无。佳人承云气，无下此幽都。当追帝女迹，出入泛灵舆。掩映金渊侧，游豫碧山隅。暧然时将罢，临风返故居。
悼室人诗十首·其四
作者：江淹
朝代：南北朝

驾言出游衍，冀以涤心胸。复值烟雨散，清阴带山浓。素沙匝广岸，雄虹冠尖峰。出风舞森桂，落日暧圆松。还结生不念，楚客独无容。
惜晚春应刘秘书诗
作者：江淹
朝代：南北朝

烟景抱空意。蘅杜缀幽心。心忧望碧叶。涵影顾青林。风光多树色。露华翻蕙阴。水苔方下蔓。石萝日上寻。霞衣已具带。仙冠不持簪。徒为多委郁。精魄还自临。始获琼歌赠。一点重如金。山中有杂桂。玉沥乃共斟。
惜晚春应刘秘书诗
作者：江淹
朝代：南北朝

烟景抱空意，蘅杜缀幽心。心忧望碧叶，涵影顾青林。风光多树色，露华翻蕙阴。水苔方下蔓，石萝日上寻。霞衣已具带，仙冠不持簪。徒为多委郁，精魄还自临。始获琼歌赠，一点重如金。山中有杂桂，玉沥乃共斟。
感春冰遥和谢中书诗
作者：江淹
朝代：南北朝

江皋桐始华。敛衣望边亭。平原何寂寂。岛暮兰紫茎。芬披好草合。流烂新光生。冰雪徒皦洁。此焉空守贞。
感春冰遥和谢中书诗二首
作者：江淹
朝代：南北朝

江皋桐始华，敛衣望边亭。平原何寂寂，岛暮兰紫茎。芬披好草合，流烂新光生。冰雪徒皦洁，此焉空守贞。暮意歌上眷，怅哉望佳人。揽洲之宿莽，命为瑶桂因。观书术不变，学古道恒真。若作商山客，寄谢丹水滨。
感春冰遥和谢中书诗二首·其一
作者：江淹
朝代：南北朝

江皋桐始华，敛衣望边亭。平原何寂寂，岛暮兰紫茎。芬披好草合，流烂新光生。冰雪徒皦洁，此焉空守贞。
感春冰遥和谢中书诗二首·其二
作者：江淹
朝代：南北朝

暮意歌上眷，怅哉望佳人。揽洲之宿莽，命为瑶桂因。观书术不变，学古道恒真。若作商山客，寄谢丹水滨。
效古·其一岁暮怀
作者：江淹
朝代：南北朝

其一岁暮怀感伤，中夕弄清琴。戾戾曙风急，团团明月阴。孤云出北山，宿鸟惊东林。谁谓人道广，忧慨自相寻。宁知霜雪后，独见松竹心。其二若木出海外，本自丹水阴。群帝共上下，鸾鸟相追寻。千龄犹旦夕，万世更浮沉。岂与异乡士，瑜瑕论浅深。
效阮公诗
作者：江淹
朝代：南北朝

假乘试行游。
北望高山岑。
翩翩征鸟翼。
萧萧松柏阴。
感时多辛酸。
览物更伤心。
性命有定理。
祸福不可禁。
唯见云际鹄。
江海自追寻。
效阮公诗
作者：江淹
朝代：南北朝

十年学读书。颜华尚数据好。不逐世间人。鬬鸡东郊道。富贵如浮云。金玉不为宝。一旦鹈鴂鸣。严霜被劲草。志气多感失。泪下沾怀抱。
效阮公诗
作者：江淹
朝代：南北朝

华树曜北林。
芬芳空自宣。
秋至白云起。
蟪号庭前。
中心有所思。
虚堂独浩然。
安坐咏琴瑟。
逍遥可永年。
效阮公诗
作者：江淹
朝代：南北朝

夏后乘两龙。
高会在帝台。
荣光河雒出。
白云苍梧来。
侍御多贤圣。
升降有羣才。
四时有变化。
盛明不徘徊。
高阳邈已远。
竚立谁语哉。
效阮公诗
作者：江淹
朝代：南北朝

夕云映西山。
蟋蟀吟桑梓。
零露被百草。
秋风吹桃李。
君子怀苦心。
感慨不能止。
驾言远行游。
驱马清河涘。
寒暑更进退。
金石有终始。
光色俯仰间。
英艳难久恃。
效阮公诗
作者：江淹
朝代：南北朝

宵月辉西极。
女圭映东海。
佳丽多异色。
芬葩在奇采。
绮缟非无情。
光阴命谁待。
不与风雨变。
长共山川在。
人道则不然。
渭散随风改。
效阮公诗
作者：江淹
朝代：南北朝

少年学击剑。
从师至幽州。
燕赵兵马地。
唯见古时丘。
登城望山水。
平原独悠悠。
寒暑有往来。
功名安可留。
效阮公诗
作者：江淹
朝代：南北朝

扰扰当途子。
毁誉多埃尘。
朝生舆马间。
夕死衢路滨。
藜藿应见弃。
势位乃为亲。
华屋争结绶。
朱门竞弹巾。
徒羡草木利。
不爱金碧身。
至德所以贵。
河上有丈人。
效阮公诗
作者：江淹
朝代：南北朝

昔余登大梁。
西南望洪河。
时寒原野旷。
风急霜露多。
仲冬正惨切。
日月少精华。
落叶纵横起。
飞鸟时相过。
搔首广川阴。
怀归思如何。
常愿反初服。
闲步颍水阿。
效阮公诗
作者：江淹
朝代：南北朝

白露淹庭树。
秋风吹罗衣。
忠信主不合。
辞意将诉谁。
独坐东轩下。
鸡鸣夜已晞。
总驾命宾仆。
遵路起旋归。
天命谁能见。
人踪信可疑。
效阮公诗
作者：江淹
朝代：南北朝

至人贵无为。
裁魂守寂寥。
唯有驰骛士。
风尘在一朝。
舆马相跨跃。
宾从共矜骄。
天道好盈缺。
春华故秋凋。
不知北山民。
商歌弄场苗。
效阮公诗
作者：江淹
朝代：南北朝

阴阳不可知。
鬼神惟杳冥。
暂试武帝貌。
一见李后灵。
同情沦异物。
有体入无形。
贤圣共草昧。
仁智焉足明。
变化未有极。
恍惚谁能精。
效阮公诗
作者：江淹
朝代：南北朝

飘飘恍惚中。
是非定以后之。
大道常不验。
金火每如斯。
忼慨少淑貌。
便娟多令辞。
宿昔秉心誓。
灵明将见期。
愿从丹丘驾。
长弄华池滋。
效阮公诗十五首
作者：江淹
朝代：南北朝

岁暮怀感伤，中夕弄清琴。戾戾曙风急，团团明月阴。孤云出北山，宿鸟惊东林。谁谓人道广，忧慨自相寻。宁知霜雪后，独见松竹心。十年学读书，颜华尚美好。不逐世间人，斗鸡东郊道。富贵如浮云，金玉不为宝。一旦鹈鴂鸣，严霜被劲草。志气多感失，泪下沾怀抱。白露淹庭树，秋风吹罗衣。忠信主不合，辞意将诉谁。独坐东轩下，鸡鸣夜已晞。总驾命宾仆，遵路起旋归。天命谁能见，人踪信可疑。飘飘恍惚中，是非安所之。大道常不验，金火每如斯。慷慨少淑貌，便娟多令辞。宿昔秉心誓，灵明将见期。愿从丹丘驾，长弄华池滋。阴阳不可知，鬼神惟杳冥。暂试武帝貌，一见李后灵。同情沦异物，有体入无形。贤圣共草昧，仁智焉足明。变化未有极，恍惚谁能精。若木出海外，本自丹水阴。群帝共上下，鸾鸟相追寻。千龄犹旦夕，万世更浮沉。岂与异乡士，瑜瑕论浅深。夏后乘两龙，高会在帝台。荣光河雒出，白云苍梧来。侍御多贤圣，升降有群才。四时有变化，盛明不徘徊。高阳邈已远，伫立谁语哉。昔余登大梁，西南望洪河。时寒原野旷，风急霜露多。仲冬正惨切，日月少精华。落叶纵横起，飞鸟时相过。搔首广川阴，怀归思如何。常愿反初服，闲步颍水阿。宵月辉西极，女圭映东海。佳丽多异色，芬葩有奇采。绮缟非无情，光阴命谁待。不与风雨变，长共山川在。人道则不然，消散随风改。少年学击剑，从师至幽州。燕赵兵马地，唯见古时丘。登城望山水，平原独悠悠。寒暑有往来，功名安可留。扰扰当途子，毁誉多埃尘。朝生舆马间，夕死衢路滨。藜藿应见弃，势位乃为亲。华屋争结绶，朱门竞弹巾。徒羡草木利，不爱金碧身。至德所以贵，河上有丈人。华树曜北林，芬芳空自宣。秋至白云起，蟪蛄号庭前。中心有所思，虚堂独浩然。安坐咏琴瑟，逍遥可永年。假乘试行游，北望高山岑。翩翩征鸟翼，萧萧松柏阴。感时多辛酸，览物更伤心。性命有定理，祸福不可禁。唯见云际鹄，江海自追寻。夕云映西山，蟋蟀吟桑梓。零露被百草，秋风吹桃李。君子怀苦心，感慨不能止。驾言远行游，驱马清河涘。寒暑更进退，金石有终始。光色俯仰间，英艳难久恃。至人贵无为，裁魂守寂寥。唯有驰骛士，风尘在一朝。舆马相跨跃，宾从共矜骄。天道好盈缺，春华故秋凋。不知北山民，商歌弄场苗。
效阮公诗十五首·其一
作者：江淹
朝代：南北朝

岁暮怀感伤，中夕弄清琴。戾戾曙风急，团团明月阴。孤云出北山，宿鸟惊东林。谁谓人道广，忧慨自相寻。宁知霜雪后，独见松竹心。
效阮公诗十五首·其七
作者：江淹
朝代：南北朝

夏后乘两龙，高会在帝台。荣光河雒出，白云苍梧来。侍御多贤圣，升降有群才。四时有变化，盛明不徘徊。高阳邈已远，伫立谁语哉。
效阮公诗十五首·其三
作者：江淹
朝代：南北朝

白露淹庭树，秋风吹罗衣。忠信主不合，辞意将诉谁。独坐东轩下，鸡鸣夜已晞。总驾命宾仆，遵路起旋归。天命谁能见，人踪信可疑。
效阮公诗十五首·其九
作者：江淹
朝代：南北朝

宵月辉西极，女圭映东海。佳丽多异色，芬葩有奇采。绮缟非无情，光阴命谁待。不与风雨变，长共山川在。人道则不然，消散随风改。
效阮公诗十五首·其二
作者：江淹
朝代：南北朝

十年学读书，颜华尚美好。不逐世间人，斗鸡东郊道。富贵如浮云，金玉不为宝。一旦鹈鴂鸣，严霜被劲草。志气多感失，泪下沾怀抱。
效阮公诗十五首·其五
作者：江淹
朝代：南北朝

阴阳不可知，鬼神惟杳冥。暂试武帝貌，一见李后灵。同情沦异物，有体入无形。贤圣共草昧，仁智焉足明。变化未有极，恍惚谁能精。
效阮公诗十五首·其八
作者：江淹
朝代：南北朝

昔余登大梁，西南望洪河。时寒原野旷，风急霜露多。仲冬正惨切，日月少精华。落叶纵横起，飞鸟时相过。搔首广川阴，怀归思如何。常愿反初服，闲步颍水阿。
效阮公诗十五首·其六
作者：江淹
朝代：南北朝

若木出海外，本自丹水阴。群帝共上下，鸾鸟相追寻。千龄犹旦夕，万世更浮沉。岂与异乡士，瑜瑕论浅深。
效阮公诗十五首·其十
作者：江淹
朝代：南北朝

少年学击剑，从师至幽州。燕赵兵马地，唯见古时丘。登城望山水，平原独悠悠。寒暑有往来，功名安可留。
效阮公诗十五首·其十一
作者：江淹
朝代：南北朝

扰扰当途子，毁誉多埃尘。朝生舆马间，夕死衢路滨。藜藿应见弃，势位乃为亲。华屋争结绶，朱门竞弹巾。徒羡草木利，不爱金碧身。至德所以贵，河上有丈人。
效阮公诗十五首·其十三
作者：江淹
朝代：南北朝

假乘试行游，北望高山岑。翩翩征鸟翼，萧萧松柏阴。感时多辛酸，览物更伤心。性命有定理，祸福不可禁。唯见云际鹄，江海自追寻。
效阮公诗十五首·其十二
作者：江淹
朝代：南北朝

华树曜北林，芬芳空自宣。秋至白云起，蟪蛄号庭前。中心有所思，虚堂独浩然。安坐咏琴瑟，逍遥可永年。
效阮公诗十五首·其十五
作者：江淹
朝代：南北朝

至人贵无为，裁魂守寂寥。唯有驰骛士，风尘在一朝。舆马相跨跃，宾从共矜骄。天道好盈缺，春华故秋凋。不知北山民，商歌弄场苗。
效阮公诗十五首·其十四
作者：江淹
朝代：南北朝

夕云映西山，蟋蟀吟桑梓。零露被百草，秋风吹桃李。君子怀苦心，感慨不能止。驾言远行游，驱马清河涘。寒暑更进退，金石有终始。光色俯仰间，英艳难久恃。
效阮公诗十五首·其四
作者：江淹
朝代：南北朝

飘飘恍惚中，是非安所之。大道常不验，金火每如斯。慷慨少淑貌，便娟多令辞。宿昔秉心誓，灵明将见期。愿从丹丘驾，长弄华池滋。
无锡县历山集诗
作者：江淹
朝代：南北朝

愁生白露日。思起秋风年。窃悲杜蘅暮。擥涕吊空山。落叶下楚水。别鹤噪吴田。岚气阴不极。日色半亏天。酒至情萧瑟。凭樽还惘然。一闻清琴奏。歔泣方留连。况乃客子念。直置丝竹间。
无锡县历山集诗
作者：江淹
朝代：南北朝

愁生白露日，思起秋风年。窃悲杜蘅暮，揽涕吊空山。落叶下楚水，别鹤噪吴田。岚气阴不极，日色半亏天。酒至情萧瑟，凭樽还惘然。一闻清琴奏，歔泣方留连。况乃客子念，直置丝竹间。
无锡舅相送衔涕别
作者：江淹
朝代：南北朝

心远路已迥，意满辞未陈。曾风漂别盖，北云竦征人。杯酒怜岁暮，志气非上春。若无孤鸟还，沥泣何所因。
无锡舅相送衔涕别诗
作者：江淹
朝代：南北朝

心远路已迥。意满辞未陈。曾风漂别盖。北云竦征人。杯酒怜岁暮。志气非上春。若无孤鸟还。沥泣何所因。
望荆山
作者：江淹
朝代：南北朝

奉义至江汉，始知楚塞长。南关绕桐柏，西岳出鲁阳。寒郊无留影，秋日悬清光。悲风桡重林，云霞肃川涨。岁宴君如何，零泪沾衣裳。玉柱空掩露，金樽坐含霜。一闻苦寒奏，再使艳歌伤。
望荆山诗
作者：江淹
朝代：南北朝

奉义至江汉，始知楚塞长。南关绕桐柏，西岳出鲁阳。寒郊无留影，秋日悬清光。悲风挠重林，云霞肃川涨。岁晏君如何，零泪沾衣裳。玉柱空掩露，金樽坐含霜。一闻苦寒奏，再使艳歌伤。
杂三言五首 其一 构象台
作者：江淹
朝代：南北朝

曰上妙兮道之精。道之精兮俗为名。名可宗兮圣风立。立圣风兮兹教生。写经记兮记图刹。画影象兮在丹青。起净法兮出西海。流梵音兮至索溟。网紫宙兮洽万品。冠璇寓兮济群生。余汩阻兮至南国。迹已徂兮心未扃。立孤台兮山岫。架半室兮江汀。累青杉于涧构。积红石于林棂。云八重兮七色。山十影兮九形。金灯兮江篱。环轩兮匝池。相思兮豫章。戴雪兮抱霜。栽异木而同秀。钟杂草而一香。苔藓生兮绕石户。莲花舒兮绣池梁。伊日月之寂寂。无人音与马迹。耽禅情于云径。守息心于端石。永结意于鹫山。长憔悴而不惜。
杂三言五首 其二 访道经
作者：江淹
朝代：南北朝

百学兮异文。锦派兮绮分。珍君之言兮皦无际。悦子之道兮迥不群。澹深韵于白水。俨高意于浮云。轨贤豪于后学。轶望识于前文。兹道兮可传。可传兮皓然。挟兹心兮赴绝国。怀此书兮坐空山。空山隐辚兮穷翠崿。水散漫兮涵素壑。海外阴兮气昙昙。江上月兮光灼灼。东南出兮是一山。西北来兮乃双鹤。池中莲兮十色红。窗前树兮万叶落。四壁深兮乃泬㵳。左右虚兮如寂寞。寂寞兮山室。德经兮道？。荡魂兮刷气。掩忧兮静疾。信若人兮先觉。聊与子兮如一。
杂三言五首 其二 访道经
作者：江淹
朝代：南北朝
体裁：古风

百学兮异文。锦派兮绮分。珍君之言兮皦无际。悦子之道兮迥不群。澹深韵于白水。俨高意于浮云。轨贤豪于后学。轶望识于前文。兹道兮可传。可传兮皓然。挟兹心兮赴绝国。怀此书兮坐空山。空山隐辚兮穷翠崿。水散漫兮涵素壑。海外阴兮气昙昙。江上月兮光灼灼。东南出兮是一山。西北来兮乃双鹤。池中莲兮十色红。窗前树兮万叶落。四壁深兮乃泬㵳。左右虚兮如寂寞。寂寞兮山室。德经兮道𧙍。荡魂兮刷气。掩忧兮静疾。信若人兮先觉。聊与子兮如一。
杂三言五首 其五 爱远山
作者：江淹
朝代：南北朝

伯鸾兮已远。名山兮不返。逮绀草之可结。及朱华之未晚。緤余马于椒阿。漾余舟于沙衍。临星朏兮树暗。看日烁兮霞浅。浅霞兮驳云。一合兮一分。映壑兮为饰。缀涧兮成文。碧色兮婉转。丹秀兮芬蒀。深林寂以窈窈。上猿狖之所群。群猿兮聒山。大林兮蔽天。枫岫兮筠岭。兰畹兮芝田。紫蒲兮光水。红荷兮艳泉。香枝兮嫩叶。翡累兮翠叠。非郢路之辽远。实寸忧之相接。欷美人于心底。愿山与川之可涉。若溘死于汀潭。哀时命而自惬。
杂三言五首 其四 悦曲池
作者：江淹
朝代：南北朝

北山兮黛柏。南江兮赪石。赪峰兮若虹。黛树兮如昼。暮云兮十里。朝霞兮千尺。千尺兮绵绵。青气兮往旋。桐之叶兮蔽日。桂之枝兮刺天。百谷多兮泻乱波。杂涧饶兮鹜丛泉。竟长洲兮匝东岛。萦曲屿兮绕西山。山峦岏兮水环合。水环合兮石重沓。林中电兮雨冥冥。江上风兮木飒飒。盟清冷兮适潺湲。白云起兮吊石莲。客子思兮心断绝。心断绝兮愁无闲。步东池兮夜未艾。卧西窗兮月向山。引一息于魂内。扰百绪于眼前。意春兰与秋若。愿不绝于江边。
杂三言悦曲池
作者：江淹
朝代：南北朝

北山兮黛柏。南江兮頳石。頳峯兮若虹。黛树兮如昼。暮云兮十里。朝霞兮千尺。千尺兮绵绵。青气兮往旋。桐之叶兮蔽日。桂之枝兮刺天。百谷多兮泻乱波。杂磵饶兮鹜丛泉。竟长洲兮匝东岛。萦曲屿兮绕西山。山峦岏很可能是没环合。水环合兮石重沓。林中电兮雨冥冥。江上风兮木飒飒。盟清冷兮适潺湲。白云起兮吊石莲。客子思兮心断绝。心断绝兮愁无闲。步东池兮夜未艾。卧西窗兮月向山。引一息于魂内。扰百绪于眼前。意春兰与秋若。愿不绝于江边。
杂三言爱远山
作者：江淹
朝代：南北朝

伯鸾兮已远。名山兮不返。逮绀草之可结。及朱华之未晚。绁余马于椒阿。漾余舟于沙衍。临星朏兮树闇。看日烁兮霞浅。浅霞兮驳云。一合兮一分。映壑兮为饰。缀涧兮成文。碧色兮婉转。丹秀兮芬蒀。深林寂以窈窈。上猨狖之所羣。羣猨兮聒山。大林兮蔽天。枫岫兮筠岭。兰畹兮芝田。紫蒲兮光水。红荷兮艳泉。香枝兮嫩叶。翡累兮翠叠。非郢路之辽远。实寸忧之相接。欷美人于心底。愿山与川之可涉。若溘死于汀潭。哀时命而自惬。